WILIKA ENA VOSA Abbey Afrikaans Ahanta Aja Albanian Altai Alur American Sign Language Amharic Angolan Sign Language Arabic Arabic (Morocco) Argentinean Sign Language Armenian Armenian (West) Assamese Attié Aukan Australian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivian Sign Language Boulou Brazilian Sign Language British Sign Language Bulgarian Bulgarian Sign Language Bété Cambodian Carib Catalan Cebuano Changana (Mozambique) Changana (Zimbabwe) Chavacano Chichewa Chilean Sign Language Chin (Hakha) Chin (Tiddim) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombian Sign Language Comorian (Ngazidja) Costa Rican Sign Language Croatian Croatian Sign Language Czech Czech Sign Language Damara Dangme Danish Digor Douala Drehu Dusun Dutch Dutch Sign Language Ecuadorian Sign Language Efik Emberá (Catío) English Esan Estonian Ewe Fang Fante Faroese Filipino Sign Language Finnish Finnish Sign Language Fon Frafra French French Sign Language Ga Galician Garifuna Georgian German German Sign Language Ghanaian Sign Language Ghomálá’ Gitonga Gokana Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Guianese Creole Gujarati Gun Guna Guéré Haitian Creole Hausa Havu Hebrew Herero Hiligaynon Hindi Hiri Motu Hmong (White) Honduras Sign Language Huastec (San Luis Potosi) Huave (San Mateo del Mar) Hungarian Hungarian Sign Language Hunsrik Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Itawit Japanese Japanese Sign Language Javanese Jula Kabiye Kabuverdianu Kabyle Kachin Kannada Karen (S'gaw) Kazakh Kazakh (Arabic) Kekchi Khana Khasi Kikaonde Kikongo Kikongo ya Leta Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Korean Korean Sign Language Kpelle Krio Kurdish Kurmanji Kurdish Kurmanji (Caucasus) Kwangali Kwanyama Kyangonde Lahu Lambya Laotian Lari Latgalian Latvian Lenje Lhukonzo Lingala Lithuanian Lolo Lomwe Low German Luganda Lugbara Lunda Luo Luvale Macedonian Macua Madagascar Sign Language Makhuwa-Meetto Malagasy Malay Malayalam Malaysian Sign Language Maltese Mam Mambwe-Lungu Mangareva Maninkakan (Eastern) Mano Manyawa Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mayo Mazahua Mazatec (Huautla) Mbukushu Medumba Mende Meru Mingrelian Miskito Mixe (North Central) Mixtec (Guerrero) Mixtec (Huajuapan) Mizo Mongolian Moore Motu Mozambican Sign Language Myanmar Myanmar Sign Language Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Navajo Ndau Ndebele Ndebele (Zimbabwe) Ndonga Nepali Nepali Sign Language New Zealand Sign Language Ngabere Ngangela Ngiemboon Nias Nicaraguan Sign Language Nigerian Pidgin Niuean Norwegian Nsenga (Mozambique) Nsenga (Zambia) Nuer Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Palauan Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Pennsylvania German Persian Peruvian Sign Language Phimbi Pidgin (Cameroon) Pilagá Polish Pomeranian Ponapean Portuguese (Brazil) Portuguese (Portugal) Pular Punjabi Punjabi (Shahmukhi) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Russian Russian Sign Language Rutoro Rwandan Sign Language Réunion Creole Saint Lucian Creole Salvadoran Sign Language Samoan Sango Saramaccan Sarnami Sena Senoufo (Cebaara) Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Shuar Sidama Silozi Sinhala Slovak Slovak Sign Language Slovenian Solomon Islands Pidgin Somali Spanish Spanish Sign Language Sranantongo Sunda Susu Swahili Swahili (Congo) Swati Swedish Swedish Sign Language Taabwa Tagalog Tahitian Taiwanese Sign Language Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thai Thai (Northeastern) Thai Sign Language Tigrinya Tiv Tlapanec To'abaita Tojolabal Tok Pisin Tokelauan Tongan Totonac Tshwa Tsonga Turkish Turkmen Turkmen (Cyrillic) Tuvaluan Twi Tyrewuju Tzeltal Tzotzil Udmurt Uighur (Cyrillic) Ukrainian Urdu Urhobo Uruguayan Sign Language Uruund Uzbek Uzbek (Roman) Valencian Venda Venezuelan Sign Language Vezo Vietnamese Vietnamese Sign Language Wallisian Waray-Waray Wayuunaiki Welsh Wichi Wixárika Wolaita Wolof Xavante Xhosa Yacouba Yapese Yemba Yoruba Zande Zapotec (Isthmus) Zapotec (Lachiguiri) Zimbabwe Sign Language Zulu vakaViti\nE vinakata na Kalou meda bula vakacegu qai mamarau ena vuravura parataisi me tawamudu!\nO na rairai vaqaqa, ‘Ena rawa vakacava qori?’ E kaya na iVolatabu ni Matanitu ni Kalou ena cakava qori, qai inaki sara ga ni Kalou vei keda kece meda kila na Matanitu qori kei na nona inaki me baleti keda.—Same 37:11, 29; Aisea 9:7.\nE vinakata na Kalou meda marau.\nMe vaka nona vinakata e dua na tama dauloloma me ratou marau na luvena, e vinakata tale ga na Tamada vakalomalagi meda vakila na marau tawamudu. (Aisea 48:17, 18) E yalataka sara ga ni “o koya e cakava na loma ni Kalou ena tu ga me sega ni mudu.”—1 Joni 2:17.\nE vinakata na Kalou meda muria nona sala.\nE kaya na iVolatabu ni vinakata na Dauveibuli me ‘vakavulici keda ena nona ivalavala’ meda “muria na nona sala.” (Aisea 2:2, 3) E vakarautaka o koya “e dua na ilawalawa me vakatokai ena yacana” mera vakatakila na nona inaki e vuravura raraba.—Cakacaka 15:14.\nE vinakata na Kalou meda duavata ni sokaloutaki koya.\nNa sokalou savasava vei Jiova e sega ni vakavuna na veisei, ia e veivakaduavatataki ena loloma dina. (Joni 13:35) O cei e vakavulici ira tiko na lewenivanua nikua ena sala me qaravi kina na Kalou ena duavata? Moni kila qori, oni sureti moni wilika na brochure qo.\nVulica kei keimami na iVolatabu. O sa vulica tiko na iVolatabu kei ira na iVakadinadina i Jiova? Ke se bera, vakacava o taleitaka mo vulica na iVolatabu? E sega ni saumi. O na raica ni qori e sala vinaka duadua mo drau veivolekati kina kei na Kalou.\nSega ni saumi na ivola. O rawa ni gole ina neimami Vale ni Soqoni e voleka vei iko se raica e dua na iVakadinadina i Jiova, mo kerea na ivola ena nomu vosa mo kila vinaka kina na iVolatabu.\nKila eso tale na keimami itukutuku ena internet. Raica na Website vakadonui ni iVakadinadina i Jiova. Oni rawa ni wilika kina na iVolatabu, rawa tale ga ni raica se tabaka e levu tale neimami ivola ena sivia e 750 na vosa.\nNa Cava na iNaki ni Kalou me Baleta na Kawatamata?\nEna vakacava na bula ni sa parataisi na vuravura?\nEra Tamata Vakacava na iVakadinadina i Jiova?\nNa Cava Keimami Vakatokai Kina me iVakadinadina i Jiova?\nE Kilai Tale Vakacava na ka Dina Vakaivolatabu?\nNa Cava Keimami Vakarautaka Kina na New World Translation?\nNa Cava o na Raica ena Neimami Soqoni?\nNa Cava e Dau Caka ena Neimami Soqoni?\nNa Cava e Maqosa Kina na Neimami iSulusulu ena Soqoni?\nKeimami Dau Vakavakarau Vakacava ena Soqoni?\nNa Cava na Sokalou Vakavuvale?\nNa Cava Keimami Dau Tiko Kina ena Soqo Lelevu?\nNa Cava na Painia?\nNa Vuli Cava e Vakarautaki Vei Ira na Painia?\nEra Qarava Vakacava na iVavakoso na Qase?\nNa Cava na Nodra iTavi na Dauveiqaravi ni iVavakoso?\nEra Vukei Keimami Vakacava na iVakatawa ni Tabacakacaka?\nKeimami Vukei Ira Vakacava na Taci Keimami ena Gauna ni Leqa?\nO Cei na Dauveiqaravi Yalodina e Vuku?\nEratou Vakayacora Vakacava Nikua na iLawalawa Dauvakatulewa na Nodratou iTavi?\nNa Cava na Peceli?\nNa Cava e Dau Caka ena Valenivolavola ni Tabana?\nE Volai Qai Vakadewataki Vakacava na Neimami iVola?\nE Vakailavotaki Vakacava na Neimami Cakacaka e Vuravura Raraba?\nVale ni Soqoni—Vuna Era Tara Kina, Era Tara Vakacava?\nKeimami Dau Vakavinakataka Vakacava na Neimami Vale ni Soqoni?\nE Yaga Vakacava na Neimami Laibri ena Vale ni Soqoni?\nNa Cava e Rawa ni Laurai ena Neimami Web Site?


Eaton Transmissions For Sale at Discounted Prices\nTransmissions ni Eaton2019-06-18T13:20:31-04:00\nVata kei ira 100 na yabaki ni kila, Wilika na lori e vuravura raraba ena nona Eaton taranisimisani iwali me vakavinakataka cake na vakanuinui a vakayacora, efficiency, veitaqomaki, kei na drivability. Eda stock e dua na laini taucoko ni Eaton Fuller Roadranger transmissions, oka kina na vou, vakayagataki kei na tarai cake tale tu vakarau me waqa dua na vanua ena vuravura sa dodonu me nomu katuba. Is your Transmission nona na waiwai, lade tani mai na iyaya se grinding na gole mai na rogoca me bula-ituvatuva? Kevaka e sa solia vei keda e dua na veikacivi, se raica na noda leqa lalai ni vakarorogo idusidusi Eda sa na kena iwali me baleti iko. Me ikuri ni noda ivoli levu ni vakarau me vakau na isau transmissions eda solia talega na veiqaravi taracake tale ni ivakatagedegede. Eda rawa vagalalataka ka sosomitaka se tara cake tale na nomu taranisimisani ena noda sitoa ni biaulivaliva ni lori, vakabulai o downtime kei na ilavo. Na veikacivi me baleta e dua na ilesilesi nikua 877-776-4600.\nEda rawa ni tomika ka sereki kina na nomu transmissions me dua ga na siti ni Amerika ka e vuravura raraba.\nVeisautaka na nomu na taranisimisani taucoko 13, 18, 15, 8, 9, 10, 6, 7 kei na 5 Transmissions ni totolo nikua.\nEda nona ivotavota Eaton Fuller na itavi bibi kei na Midrange ni transmissions ni lori ni volitaki ena so na kena isau. Reman transmissions ni Roadranger kei na veiyasana. Eda cabora International vakau na dua na vanua e vuravura! Veikacivi nikua me Inquire!\nSikova na noda sitoa ni mataveilawa mo raica kina na transmissions, tikina kei na iyaya lalai ni volitaki, Kevaka o sega ni raica na veika o vakasaqara tiko me baleta na se gadreva na veivuke, veitaratara kei keda se qiri keda ga ena Moniti ki na Vakaraubuka 8 'u me 5 ni PM EST ena 877-776-4600 se 407-872-1901.\nOQO NA KACI >\nIMELI MAI VEI KEITOU >\nEda nona ivotavota vou ka na tara tale na veika transmissions taucoko me baleta na taucoko ni ivakaraitaki. Digitaka na nomu taranisimisani koto e ra me baleta e dua na lisi taucoko ni ivakaraitaki vinaka kei na itukutuku tale eso ena wase ka vakavinakataka na nomu taranisimisani.\n5 Transmissions taucoko ni Eaton ni totolo\n6 Transmissions taucoko ni Eaton ni totolo\n7 Transmissions taucoko ni Eaton ni totolo\n8 Transmissions taucoko ni Eaton ni totolo\n9 Transmissions taucoko ni Eaton ni totolo\n10 Transmissions taucoko ni Eaton ni totolo\n13 Transmissions taucoko ni Eaton ni totolo\n15 Transmissions taucoko ni Eaton ni totolo\n18 Transmissions taucoko ni Eaton ni totolo\nE dua na ivakaraitaki ni biaulivaliva ena ivotavota sa vakarau tu me waqa e vuravura raraba nikua.\nVEIKACIVI NIKUA, CIQOMA NA NOMU BIAULIVALIVA NI MATAKA!\nOQO NA KACI | 407-872-1901>>\nOQO NA KACI | 877-776-4600>>


SEVUTAKI NI VOSANIVANUA E VURAVURA 2019–KARUA NI SIGA NI SOQO\nEna ika3 ni Me 2019, na ikarua ni siga ni kena Sevutaki na Yabaki ni Vosanivanua e Vuravura, a dolava na soqo na iVukevuke ni Vunivola Tudei ni Tabacakavaka iTaukei o Mr. Saimoni Waibuta.\nEratou a vakarâ na turaga ni yavusa o Navunisea e Silana, Dawasamu, Tailevu, na meke ni cocoka, ena kena cokai na ika na ‘yawa’. E matalia na meke qo ni sega ni vakayagataki kina na iri, moto se iwau. E matanataki ga ena kaukauwa ni imoimoi ni yagodra, ligadra, yavadra kei na kena vesa.\nEratou veivakamarautaki tale ga na matasere na Kabu ni Waikatakata ni Nawaikama, Gau.\nE tini na soqo qo ena kena sa dodo e rara na nodra vakamalolo na marama ni Silina, talanoataki kina na ta waqa nei Rokola ena loma ni vanua e Nakauvadra.\nSa vakanuinui na Tabacakacaka iTaukei, Tabana ni Vosa kei na iTovo Vakaviti, na Matabose ni iLavo ni iTaukei (TTFB) kei na Vale ni iYaya Maroroi (Fiji Museum), nida na vosataka na noda vosa ka matanataka na kena itovo, me rawa ni bula tiko ga vei keda na vosa kei na itovo vakaitaukei mevaka ni isolisoli ni Kalou vei keda na kena kawa tamata.\nNi qai nanamaki tiko mai, ni na qaravi tale kina e dua na noda soqo vakaqo.


Sala me Kilai Kina na Kalou\nWILIKA ENA VOSA Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Guarani Gujarati Haitian Creole Hebrew Hiligaynon Hindi Hungarian Igbo Iloko Indonesian Italian Japanese Kannada Karen (S'gaw) Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kwangali Kwanyama Latvian Lingala Lithuanian Luganda Luo Luvale Macedonian Malagasy Malay Malayalam Maltese Marathi Maya Mizo Moore Myanmar Ndebele Ndonga Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Waray-Waray Wolaita Xhosa Yoruba Zapotec (Isthmus) Zulu vakaViti\n“E sega ni kilai rawa na Kalou.”—O Philo mai Alexandria, dua na vuku ena imatai ni senitiuri.\n“Sega ni yawa o koya [Kalou] vei keda yadua.”—O Saula mai Tarisu, ni vosa tiko vei ira na vuku ni Aceni ena imatai ni senitiuri.\nODUAVATA kei na dua vei rau na itukutuku qori? E levu era vakacegui ra qai taleitaka na vosa i Saula mai Tarisu, e kilai tale ga me yapositolo o Paula. (Cakacaka 17:26, 27) Era tu ena iVolatabu eso tale na vosa ni veivakadeitaki va qori. Kena ivakaraitaki, e masulaka o Jisu na veivakadeitaki nira na rawa ni kila na nona imuri na Kalou, me vakalougatataki ira.—Joni 17:3.\nIa e sega ni va qori na nodra rai eso na vuku me vakataki Philo. Era kaya nida na sega ni kila rawa na Kalou, ni sa bau dredre sara ga me kilai. E dina qori?\nE tukuna vakadodonu na iVolatabu ni tiko eso na ka me baleta na Kalou e dau dredre meda kila. Kena ivakaraitaki, na dede ni nona bula na Dauveibuli, nona vuku kei na titobu ni nona kila e sega ni vakamacalataki rawa. E dredre me kilai na veika qori, ia ena sega ni vakalatilati ena noda kilai koya. Na noda dau vakasamataka vakatitobu na veika qori eda na “toro voleka [kina] vua na Kalou.” (Jemesa 4:8) Meda dikeva mada eso na ivakaraitaki ena dredre kina noda kila na veika me baleta na Kalou, oti da qai raica na kena ena vakarawarawataka noda kilai koya.\nCava e Dredre Meda Kila?\nNA NONA BULA TAWAMUDU: Eda vulica ena iVolatabu ni Kalou e bula “mai na gauna tawamudu ina gauna tawamudu.” (Same 90:2) Matata e ke, ni sega nona itekitekivu, e sega tale ga na nona itinitini. Mai na rai vakatamata “na iwiliwili ni nona yabaki e sega ni katumi rawa.”—Jope 36:26.\nKena yaga: E yalataka na Kalou nida na rawata na bula tawamudu ke da kilai koya sara vakavinaka. (Joni 17:3) Ena nuitaki vakacava na ka e yalataka qori na Kalou ke sega mada ga ni bula tawamudu? Na “Tui [ga] ni veitabagauna” e rawa ni vakayacora na yalayala qori.—1 Timoci 1:17.\nVAKANANANU NI KALOU: Eda vulica ena iVolatabu ni “sega ni dikevi rawa na ka e kila tu” na Kalou, ni cecere sara na nona vakanananu ni vakatauvatani kei keda. (Aisea 40:28; 55:9) E taroga tale na iVolatabu na taro vakavure vakasama qo: “O cei e kila na vakanananu ni Kalou me dusimaki koya?”—1 Korinica 2:16, iVolatabu na English Standard Version.\nKena yaga: E rawa ni rogoca na Kalou ena dua ga na gauna na nodra masu e vica vata na milioni. (Same 65:2) E kauaitaka mada ga na siparo e lutu ina qele. Vakacava ena curuoso nona vakanananu na Kalou, me sega kina ni rogoca se kila na nomu masu? E sega, ni sa rui cecere na nona vakanananu. Koya e bibi nida “talei sara vei ira na siparo.”—Maciu 10:29, 31.\nKA E CAKAVA: E kaya na iVolatabu ni “sega ni katuma rawa na tamata na ka e cakava na Kalou dina mai na kena itekitekivu me yacova na kena itinitini.” (Dauvunau 3:11) Eda na sega gona ni kila na veika kece me baleta na Kalou. Na vuku e laurai ena ka e cakava e ‘dredre kina me kilai’ na nona sala kece. (Roma 11:33) Ia e tu vakarau me vakaraitaka na nona sala vei ira na via vakamarautaki koya dina.—Emosi 3:7.\nNa dede ni nona bula na Dauveibuli, nona vuku kei na titobu ni nona kila e sega ni vakamacalataki rawa\nKena yaga: Ke o dau wilika na iVolatabu o qai vulica, ena levu tiko ga na ka vovou o kila me baleta na Kalou kei na nona sala. Kena ibalebale qo nida na rawa ni toro volekata na Tamada vakalomalagi me tawamudu.\nNa ka o Rawa ni Kila\nNida sega ni kila eso na ka me baleta na Kalou, e sega ni kena ibalebale qori nida sa sega sara ga ni kilai koya rawa. E vutucoqa ena iVolatabu na itukutuku eda rawa ni kila vinaka kina na Kalou. Dikeva mada qo e vica:\nYACA NI KALOU: Eda vulica ena iVolatabu ni Kalou e vakatokayacataki koya ga. E kaya: “O yau o Jiova. Qori na yacaqu.” E volai vaka7,000 vakacaca na yaca ni Kalou ena iVolatabu, levu duadua ni vakatauvatani kei na so tale na yaca.—Aisea 42:8.\nKena yaga: E cavuta o Jisu ena masu a vakavulica: “Tamai keimami mai lomalagi, me vakarokorokotaki na yacamuni.” (Maciu 6:9) Vakacava o rawa ni cavuta tale ga na yaca ni Kalou ni o masu? E vinakata o Jiova me vakabulai ira era doka na yacana.—Roma 10:13.\nNONA ITIKOTIKO: E vakamacalataka na iVolatabu e rua na itikotiko, dua na vuravura eda bula kina kei na maliwalala, dua tale na nodra itikotiko na ka bula vakayalo. (Joni 8:23; 1 Korinica 15:44) Ena iVolatabu, na vosa “lomalagi” e dau vakaibalebaletaki ena nodra itikotiko na ka bula vakayalo. Koya gona, na “lomalagi” e nona “itikotiko” na Dauveibuli.—1 Tui 8:43.\nKena yaga: O na kila vinaka kina na Kalou. Na Dauveibuli o Jiova e sega ni dua na igu kaukaua tawakilai e veituyaki. E bula dina tiko, e dua tale ga nona itikotiko dei. E “sega ni vunitaki vua e dua na kabuli.”—Iperiu 4:13.\nNONA ITOVO NA KALOU: E vakavulica na iVolatabu ni tiko nona itovo talei o Jiova. Na “Kalou ga na loloma.” (1 Joni 4:8) E sega ni lasu rawa. (Taito 1:2) E sega ni dau veivakaduiduitaki, e dauyalololoma, dauveinanumi, qai berabera ni cudru. (Lako Yani 34:6; Cakacaka 10:34) Era na kurabuitaka mada ga e levu ni vinakata na Dauveibuli me “veitokani voleka” kei ira era dokai koya.—Same 25:14.\nKena yaga: O rawa ni itokani i Jiova. (Jemesa 2:23) Ni o sa kila na nona itovo, ena qai matata vei iko na ka era volatukutukutaki tu ena iVolatabu.\nE matata na kena ivakamacala na Kalou o Jiova ena iVolatabu. E vinakata sara ga na Dauveibuli mo kilai koya. E yalataka nona Vosa: ‘Ke o qarai koya, ena vakatakilai koya vei iko.’ (1 Veigauna 28:9) Vakacava mo wilika qai vakasamataka vakatitobu na ka e volatukutukutaki ena iVolatabu mo kila kina na Kalou? Ke o cakava qori, e yalataka na iVolatabu ni na “toro voleka mai vei [iko]” na Kalou.—Jemesa 4:8.\nKe o dau wilika na iVolatabu o qai vulica, ena levu tiko ga na ka vovou o kila me baleta na Kalou kei na nona sala\nO na rairai vakasamataka, ‘Rawa vakacava niu nona itokani na Dauveibuli keu sega mada ga ni kila na veika kece me baleti koya?’ Vakasamataka mada qo: Ke o veitokani kei na dua na dauniveisele, vakacava ena vinakati mo vakaivola tale ga ena veiqaravi vakavuniwai? Sega! Ena rairai duidui na nomudrau cakacaka. Ia se rawa tiko ga ni drau veitokani voleka. Bibi ga mo kila vinaka na nona itovo na nomu itokani, na ka e taleitaka kei na ka e sega ni taleitaka. O rawa tale ga ni kila na itovo i Jiova ena iVolatabu—na ka sara ga e bibi mo drau rawa kina ni veitokani.\nE sega ni wereubiubi tale na iVolatabu me baleta na kena ivakamacala na Dauveibuli, e tiko sara ga kina na itukutuku e bibi meda kilai koya vinaka kina. Vakacava o via kila e levu tale na ka me baleta na Kalou o Jiova? Era dau veivakavulici wale ena iVolatabu na iVakadinadina i Jiova. Oni uqeti moni veivosaki kei na dua na iVakadinadina ena nomuni yasayasa se rai ena neimami website, na www.jw.org.


Wase 10 – NA DRA SA IWALI NI LEQA, MAVOA KEI NA TAUVI MATE | NA KAUKAUWA VUNI E NA DRA I JISU\n← Wase 11 -NA VEISEREKI NI DRA\nWase 9 – NA VEISAU KA YACO E NA VUKU NI DRA →\n“Ia sa we ni kena kuita dou sa vakabulai kina.”\n– 1 Pita 2:24\nAu vakavinavinaka vua na Kalou e na dra talei ka a dave e na kauveilatai e na gauna makawa o ya, me daru vueti kina, o iko kei au, mai na ivesu ni lawa, ka me daru bula ga e na Nona loloma soli wale. Oqo e sega ni vosa ni tatadra walega, ia e sa dua na dina vakayalo. E a taura na dra i Jisu Karisito ka a dave e na kauveilatai me rawa kina ni nodaru na vakacegu, na veivakabulai kei na veisereki.\nNa kaukauwa veivakurabuitaki ni Kalou e rau mai sota kei na nona kaukauwa na meca. E rau coqa mamaca na kaukauwa ruarua oqo, me vaka beka ni rau saqa e rua na sitima ni vanua, ka qai kakaseresere vakamatailalai na nona cakacaka kece na tevoro.\nNA NODA VUNIWAI LEVU\nE na veigauna kece ko vosataka kina na dau-lewa ni dra i Jisu Karisito, ka ko qai tutaka na kaukauwa ni veiyalayalati vaKalou, a dua na ivalu levu e na valataki mai lomalagi kei vuravura talega. Ni ko tu vakadoudou, ka vakatusa na Nona vosa na Kalou bula, mo kila ni na yaco na veika lelevu:\nE na yaca i Jisu, era na vakasavi na yalo velavela, ka ra na vakabulai na tauvi mate. E na vuku ni dra, e na yaco na cakacaka mana, na veika e vuqa ka veivakurabuitaki, ka ra na yaco, mai na nodra cabo masu na Nona tamata.\nE na yaca i Jisu, era na vakasavi na yalo velavela, ka ra na vakabulai na tauvi mate.\nEda sa raica oti mai, ni dra e i sasabai ka itataqomaki ni yago. E valuta na veimate vakayago. E sa iyatu e liu ni isasabai mai na kabakoro ni veimanumanu ni mate e vuqa. E solia e dua na ituvatuva maqosa ni tataqomaki mai na veika mai taudaku ka rawa ni vakavuna na leqa.\nIa, sa vakatalega kina na dra talei ni Lami, e na kena taqomaki ira ka ra sa ubi tu e na dra. E solia na bula na Lami ka ni sa Vuniwai Levu o Koya. E vakavuqa na noqu sa raica na nodra vakabulai na tauvi mate kei na lokiloki, e na yaca i Jisu kei na Nona dra mai na kauveilatai.\nVAKABULAI E NA WE NI KENA KUITA\nE na dua na siga, e a vosa vei au na Yalo Tabu, ka kaya vei au me’u lako ki na nodra vale-ni-bula na gone, me’u la’ki masulaka e dua na gone. Au sega ni kila e dua na gone ka curu tu e vale-ni-bula o ya, ia au a mani rogoca ga ka muria na ivakaro ni Yalo Tabu. E a tuberi au na Yalo Tabu me’u muria sobu na loma ni vale-ni-bula, ki na dua na rumu ka rogo tiko mai kina na nona tagi e dua na gone. Au a curu sara ki na rumu o ya, ka’u sa tovolea sara me’u vakadulai koya. E qai kaya vei au na domo i Jisu, “Mo biuta na ligamu e ketena, ka vakatusa na Noqu veiyalayalati ni dra e vukuna.”\nAu a cakava me vaka e tukuni vei, ka vakalailai ga, sa lutu sara na nona moce na gone o ya. E na nodratou qai vakadikeva e muri na vuniwai na nona x-ray, ratou kurabui ni ratou sa sega ni kunea e dua na mate vua na gone. E sa vakayacora na nona cakacaka na dra i Jisu Karisito.\nE a kaya na parofita ko Aisea,\n“Sa vakamavoataki ko koya e na vuku ni noda talaidredre, ka sa qaqi e na vuku ni noda caka cala: sa tau vua na cudruvi sa vu ni noda veivinakati tale; ia e na we ni kena kuita eda sa vakabulai kina.”\nE na tau kece ni kuita ka dresulaka na kuli ni dakuna, e a wali kina na kedra mate e udolu vakaudolu na tamata tauvi mate, kei ira era vakaleqai tu vakayago. Era rai na mataboko e na kuita yadua ka tau. Era vosa na galu, era lako na lokiloki, ka vakabulai taucoko na veimataqali leqa ni yago duidui, e na kena tau na kuita yadua e yagona.\nEra vosa na galu, era lako na lokiloki, ka vakabulai taucoko na veimataqali leqa ni yago duidui.\nE na dua tale na gauna, au a vakasavi ira tiko na yalo velavela, ka’u veivesu ka veisereki tale tikoga,, ni’u a qai tekivu lomaleqataka e dua ka’u masulaka tiko, ni sega ni laurai vua e dua na veisau. E a qai vakauqeti au na Yalo Tabu me’u kaciva sobu mai vua na kaukauwa ni dra talei ni Lami.\nAu sa tekivu kaya sara, “E na bula kei na kaukauwa e taukena na dra i Karisito Jisu, au sa taura tani vei iko na lewa Setani. E na yaca ni Turaga, ko na sereka na tamata oqo ka laivi koya me lako. E na dra ni Lami ka a vakadavea me sereki keimami kina mai na kaukauwa ni meca, au sa taura me noqu na lewa ni veivakabulai.”\nE na noqu vakatusa na dra ka taura na lewa ni veivakabulai, au sa tekivu raica sara na veisau vua na tamata o ya. Mai na gauna o ya, au sa vakayagataka wasoma voli mai na masu vata o ya e na nona vakauqeti au na Yalo Tabu. E na kaukauwa ka tu e na dra i Jisu, era sereki kina na tamata mai na i vesu ni yalo velavela, ka ra lako e na bula galala. E vakabulai ira ka vakavinakataka na nodra bula na kaukauwa ni Kalou. Au sa bau raica talega na kena vakavinakataki na mavoa vakayago kei na kena vakacacani na lewe.\nMo karalaki Setani e na kaukauwa ni dra ni lami, ka na sega ni cakava rawa e dua na ka; ia e na dro tani ga. E sega ni rawa me tiko tale na meca e na gauna ko kacivaka ka tutaka vakadoudou kina na Vosa ni Kalou. E na we ni kuita kece nei Jisu, o ira na kuita warumisa ka a tau vei Koya me noda kina na veivakabulai – na Nona kaukauwa e se mana tu ga nikua, me vaka e na veigauna sa sivi yani. E na sega ni malumalumu rawa na Nona dra!


WILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Finnish French Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kinyarwanda Kirghiz Kirundi Korean Lingala Lithuanian Luganda Luvale Macedonian Malagasy Maltese Myanmar Ndebele (Zimbabwe) Norwegian Oromo Pangasinan Polish Portuguese (Brazil) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tatar Tetun Dili Thai Tigrinya Tok Pisin Tsonga Turkish Twi Ukrainian Vietnamese Waray-Waray Xhosa Yoruba Zulu vakaViti\nSEGA ni dua tale na ika me dreta vakalevu na matada me vaka na manumanunidrumani. Na serau ni rokana e via tautauvata kei na nodra isulu duiroka na dau vakalasalasa. E vakatokayacataki donu na ika qo ni nona itikotiko na drumani votovotoa.\nE dau taleitaka me taba na manumanunidrumani me vakataki ira ga na dau vakaraitaki ena iyaloyalo ena gauna qo. Era kila na daununu kei ira na taleitaka na sarasara e loma ni wai ni na rawarawa nodra tabaka na manumanunidrumani ni dau toka voleka ga ena nona itikotiko qai sega ni dau madua.\nE veivakurabuitaki na ika qo ni bolea me vakaitikotiko ena drumani votovotoa. Qori e vaka ga na taravale ena kedra maliwa na gata. Ia e laurai ni rau veitokani vinaka rau dau qai cakacaka vata na manumanunidrumani kei na drumani. E rawa vakacava ya?\nManumanunidrumani e rua na itosi vulavula e toka e yagona\nErau dau veivukei na manumanunidrumani kei na drumani me vakataki keda ga na tamata. Na bula ni manumanunidrumani e vakatau toka vakalevu ena veitaqomaki ni drumani. Era kaya na dau dikeva na veikabula ni waitui ni leqataki na bula ni ika qo ke sega na drumani, baleta e sega ni kila vinaka na qalo ra qai tu wavoki na meca era rawa ni kani koya. Ke sega gona na veitaqomaki ni drumani, kalougata me bau tini na yabaki na dede ni nona bula na manumanunidrumani.\nE vanua vinaka tale ga ni nona vakalutu yaloka na ika qo na drumani. Erau na yadrava sara toka ga na yaloka na itubutubu me yacova na gauna e saulaki kina. Dua tale na gauna eda na qai rai, eratou sa na qalo vata toka ena veidrumani na veitamani.\nVakacava na drumani, e yaga vakacava vua na nona veitokani kei na manumanunidrumani? E vaka toka na yadra na manumanunidrumani, e dau cemuri ira na ika era via kania na lawe ni drumani. E tiko e dua na mataqali drumani e vakatautaka sara tu ga vua na manumanunidrumani na nona bula kei na mate. Dua na gauna era kauta tani mai na drumani qori na dauvakadidike na manumanunidrumani. Cava e yaco? Era yali kece na drumani ena loma ga ni 24 na aua nira kanalaka kece eso tale na ika.\nE tukuni ni tiko vua na manumanunidrumani eso na ka e yaga vua na drumani. Dua na mataqali pouta e kaburaka e vakatotolotaka na tubu ni drumani. E veivuke tale ga ena kena vakadrodroi na cagi bulabula vua na drumani.\nSEGA NI RERE\nE toka ena kuli ni manumanunidrumani na weli e dau taqomaki koya me kua ni laukati. Na weli tale ga qori e vakavuna me nanuma na drumani ni rau vuvale vata ga kei na manumanunidrumani. E kaya e dua e dau dikeva na veika bula ni waitui ni vaka ga e “vakaisulu me vaka na drumani” na manumanunidrumani.\nE laurai ena so na vakadidike ni dau saga na manumanunidrumani me vakamatauni koya rawa ena vanua ena vakaitikotiko kina. Kena ivakaraitaki, ena vakacakava toka eso na ka me terega kina na yagona na drumani. Ena cakava mada vakadua, oti e vica na aua ena cakava tale. Ena cakava tiko qori me yacova ni sa vakadeitaka ni na taqomaki koya mai na drumani votovotoa na weli e tiko e kulina. Ena rairai laukati vakalailai na ika qo ni saga tiko me rau veikilai kei na drumani, ia sega ni dede rau sa na veitokani vinaka.\nEda vulica ena nodra cakacaka vata na duidui kabula meda dau veitokonitaka na ka. Sa vakadinadinataki ni rawa vinaka nodra sasaga e levu era cavutu mai na duidui matatamata baleta nira cakacaka vata. Eda na vaka na manumanunidrumani ena so na gauna ni na rairai taura toka na gauna qai vinakati na sasaga meda rawa ni cakacaka vata kei ira eso tale. Ia eda na tauca e muri na vua ni noda sasaga.\nText Sala me download kina na ka e tabaki YADRA! iVakasala Yaga me Baleta na Tauvimate\niVakasala Yaga me Baleta na Tauvimate\nYADRA! iVakasala Yaga me Baleta na Tauvimate


Era Vakatotogani Brother Vadim Kutsenko na Ovisa e Chita, Rusia\nWILIKA ENA VOSA Afrikaans Albanian Amharic Armenian Azerbaijani Brazilian Sign Language Cebuano Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Georgian German Greek Hebrew Hiligaynon Hungarian Iban Indonesian Italian Japanese Kinyarwanda Kirghiz Korean Lithuanian Malagasy Myanmar Norwegian Oromo Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Spanish Sign Language Swahili Swedish Tagalog Thai Turkish Ukrainian vakaViti\nO Brother Vadim Kutsenko kei na watina o Ekaterina, ena 2018\n18 FEPERUERI, 2020\nEna yakavi ni ika10 ni Feperueri 2020, era vakalolomataki Brother Vadim Kutsenko e dua na iVakadinadina i Jiova eso na ovisa e Chita, e Rusia. Eratou mokulaki koya vakavica na ovisa, ratou kidomoki koya, eratou biuta tale ga i ketena kei na yavana na misini vakalivaliva. Ni ratou cakava tiko qori, ratou sa qai vakasaurarataki Brother Kutsenko me solia mai na kedra ivolatukutuku na mataveitacini.\nEna mataka ni siga ya, era vaqaqara na vakailesilesi ni Federal Security Service (FSB), ena nodra vale e voleka ni 40 na iVakadinadina i Jiova e Chita, wili kina na vale nei Brother Kutsenko. Eratou qai vesuki koya ena 11 na kaloko ena bogi ena vale nei nona Nei. Eratou vesuka ruarua na ligana, ubia na uluna, eratou sa qai vakalolomataki koya ena dua na loma ni veikau. Ni caka vua na itovo vakaloloma qori, e sega vakadua ni tukuna o Brother Kutsenko na kedra itukutuku na mataveitacini. Ni ratou kila na ovisa ni sa sega ni rawa na lomadratou, ratou sa qai lai vaqaqai koya ena dua na rumu.\nNi oti na vaqaqara qori e Chita, sa qai vesu o Brother Kutsenko kei na tolu tale na tacida o Sergey Kirilyuk, Pavel Mamalimov, kei Vladimir Yermolayev. Ni oti e rua na siga, e lewa na Mataveilewai ni Yasana o Ingodskiy me ratou vesu vakawawa o Brother Kutsenko, Kirilyuk, kei Mamalimov me tolu na siga. Sa qai sereki Brother Yermolayev na mataveilewai, me lai vesu ena nona vale.\nEna ika15 ni Feperueri, eratou sa sere o Brother Vadim Kutsenko kei na rua na tacida tagane ni sega ni raica na dauveivaqaqai e dua na ivakadinadina me ratou beitaki kina. E sereki ratou na dauveivaqaqai, e sega tale ni qai rogoca na lewa ni mataveilewai, e sega tale ga ni biuta e dua na vakatatabu vei ratou.\nMeda masulaki Brother Kutsenko mada ga kei ira na vo ni tacida e Rusia mera ‘yaloqaqa qai kaukaua.’ Meda nuitaki Jiova ni na tokoni ira tiko ga ena gauna dredre qori.—Josua 1:7, 9.\nVaculaki e Lima na Tacida Tagane Vei Ira na Yadra ni Valeniveivesu e Rusia


A tauyavutaka e dua na supercomputer e liu na dauveivakatorocaketaki ni Blockstream ena blockchain - Blockchain News\nFeperueri 5, 2018 veiqaravi\nNa misini ni sarasara\nBen Gorlick and Johnny Dilly left the Blockstream team of developers to work on their own project of the decentralized cloud computer Na misini ni sarasara. Gorlick e na dairekita vakamisini, kei na Dilli sa ulu ni ivakarau ni architecture.\nE vakabauta na dauveivakatorocaketaki ni a gadreva na kena vakatorocaketaki na ivakarau ni computing ni o loaloa, kei na misini ni sarasara ena solia e dua na iwali ni blockchain. E dua na kompiuta ni decentralized na o loaloa e na cakava na cakacaka ni kena tauyavutaki na kena bulataki ena dua na Simini blocker vakatotolo ka sau lailai rawa: “Na cava eda sa cakacaka tiko ena ena veisau na lawa kina na parokaramu ni komipiuta ena e buli kei na kena cicivaki,” A kaya ena dua na veitalanoa vata kei Coindesk Gorlick.\nNa cakacaka e oka kina e vica na kabani era tu ena lisi kina e yaco 500 itaukei ni kabani, oka kina na GE kei na sere ni vanua. Ena gauna o ya, ni sa dikeva na dauveivakatorocaketaki na ivakarau ni ena vakayagataki ki na blockade Ethereum.\nMe vaka e dua na lewe taumada ni Blockstream, O Ben Gorlik raica na leqa e tiko na dina ni sa ’ yavutaki ira qo e dredre sara me vakayagataka na misini ni blockchains me tauyavu tale na ivoli. Vakamacalataka na ivakavuvuli ni ivakarau vou ni, e a vakaraitaka e dua na ivolanivula ni ivolakerekere. Dau e sa tara tu ena dua na vatavata ni o loaloa me vaka na o loaloa ni Google se na veiqaravi ni mataveilawa ni Amazon. Ia ena veigauna kece e dua na Dauvakayagataka e bulabula, e dua na icurucuru e vakatauci mai na developer. E a vakabauta na Gorlick ni sa tiko na ivakarau oqo e dua “bottleneck”, ka veimuataki ki na cecere na kena isau.\nNa mana ni misini ni lewevuqa e due me na fact kina e dua na itaviqaravi ni vakayagataki e voroka ki na vuqa na veiyasai ka qai vagolei ki na veilawa ni veitaratara ni gacagaca, yadua ni ka e vakaitavitaki keda ena nodra qaravi. Sa, e tekivu na ivola kerekere kei e cici kina na parokaramu ni, Ia o ira era vakayagataka e sega ni semati ki na dua na dauveivakarautaki.\nTalega, o ira era vakayagataka na na kerekere e na qai rawa me ra ciqoma e dua na isau ni launching na parokaramu ena mataqali taucoko ni gacagaca: laptop, talevoni vuku era cicivaka kei na veiyaya mada ga “Initaneti ni veika”. E vakayagataka na kompiuta na vakasama me baleta e dua “Eratou kaukauwa”, era sa bulia na Gorlick kei na Dilly ena Blockstream. Sa vakadeitaki ni na nodes na sega ni vakadodonu na nabavuni ni vakadodonu.\nEna dua ga na gauna, sega ni gadrevi sara mada ga na dauveivakatorocaketaki ni mataka yavutaki na misini ni sarasara ivolakerekere me kila me baleta na parokaramu: Yaloyalo ni App ni lewevuqa ena rawa kina vei iko mo vakayagataka na vidio ni veisemati ena ivakarau ni warataka-kei na-turu na kerekere.\n“Vola e dua na konitaraki matai rorogo rerevaki. Eda na gadreva me ra kauta laivi na ilati”, E vakabauta o Ben Gorlick.\nVakakina, mera bulia matai na konitaraki Ethereum o rawa ni rawata ka sega ni kila na nodra vosa ni programming Solidity. Ka ena veisiga ni mataka na tokoni kina na veiqaravi na itovo ni bula tale eso na veivosa programming, oka kina na veika e sa volai bitcoin.\nBlockchain News 26 Janueri 2018\nBitGo na rawati ni ful....\nSa oti na duru:deVere na ilawalawa launches cryptocurrency vucesa na app\nTarava na duru:Ena duidui na matanitu, e rawa me duidui na isau ni bitcoin


iTalanoa ni Nona Bula: Au Kalougata Niu Cakacaka kei Ira na Tacida Matua | David Sinclair\nWILIKA ENA VOSA Afrikaans Albanian Amharic Amis Arabic Armenian Armenian (West) Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Czech Dangme Danish Douala Dutch Edo Efik English Estonian Ewe Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kamba Kannada Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mingrelian Mixe (North Central) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese (Brazil) Punjabi Quechua (Ancash) Quechua (Bolivia) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu vakaViti\nTalanoataka o David Sinclair\nRAU toki na noqu itubutubu o James kei Jessie Sinclair ena lomaloma ni yabaki 1930, ena dua na tauni ena korolevu o Niu Yoka. Rau cavutu mai Sikoteladi me vaka ga na nodrau itokani vou o Willie Sneddon. Ni ratou se qai veikilai ga, ratou sa veitalanoataka na ka me baleta na nodratou vuvale. Qori e vica vata na yabaki niu se bera ni sucu.\nE kaya o Na vei Willie ni oti ga vakalailai na iMatai ni iValu Levu ni a luvu o tamana kei na ganena qase, ni vakacabotetaka nodrau waqa e dua na gasaukuro bulu ena dua na wasawasa e Urope na North Sea. E kaya sara o Willie, “Sa tiko mai eli o tamamu!” E iVakadinadina i Jiova o Willie, qori tale ga na itekitekivu ni nona kila na ka dina vakaivolatabu o Na.\nO Willie kei Liz Sneddon\nE sega ni taleitaka o Na ni tukuna va qori o Willie baleta ni kila ni turaga vinaka o Tamana. Ia e kaya tale o Willie, “Vakacava, ena bau vakacegui iko keu kaya ni a lako tale ga i eli o Jisu?” E kila sara o Na ni ivakavuvuli ni lotu qori, ni tukuni ena kena vosa taumada ni a lako i eli o Jisu, qai vakaturi ena ikatolu ni siga. E mani vakasamataka, ‘Ke vanua ni bukawaqa o eli era lai vakararawataki kina na tamata ca, cava e lako kina e kea o Jisu?’ Tekivu sara ga e keri nona kauai o Na ena ka dina. E tekivu tiko tale ga ena soqoni ena ivavakoso na Bronx, qai papitaiso ena 1940.\nKei na tinaqu, o tamaqu tale ga\nEna gauna qori e sega ni dau vakauqeti mera vuli iVolatabu na gone kei ira na itubutubu. Niu se gone, dau mei au tu ga o Ta ni lai soqoni se cakacaka vakavunau o Na ena muanimacawa. Ni oti e vica na yabaki keirau sa qai tomani Na ena soqoni. E dau gumatua ena vunau, vica tale ga nona vuli iVolatabu. So mada ga na gauna era dau vuli vakaiwasewase na nona vuli iVolatabu ni veivolekati ga na nodra itikotiko. Au dau tomani koya ena vunau niu sereki. Au vulica kina e levu na ka me baleta na iVolatabu, kei na iwalewale ni veivakavulici.\nKa ni rarawa niu sega ni raica vakabibi na ka dina niu se gone, au vakawalena tu ga. Au qai dautukutuku niu sa yabaki 12, tekivu vunau wasoma sara. Au yalataka noqu bula vei Jiova niu sa yabaki 16, au qai papitaiso ena ika24 ni Julai, 1954, ena dua na soqo ni tikina mai Toronto, e Kenada.\nEra le vica toka na tacida tagane ena ivavakoso au lewena era lewe ni vuvale e Peceli. E uqeti au na nodra ivakaraitaki. Au qoroya na nodra dau vakamacala kei na nodra tukuna na ka dina vakaivolatabu. Era uqeti au na qasenivuli meu lai vuli ena univesiti, ia noqu isausau meu veiqaravi e Peceli. Au mani vakalewena e dua na fomu ni cakacaka e Peceli ena soqo ni tikina qori e Kenada. Au vakalewena tale ena 1955 donuya na soqo ni tikina ena rara na Yankee Stadium, ena korolevu o Niu Yoka. Sega ni dede niu se qai yabaki 17, au sa sureti meu lai veiqaravi e Peceli e Brooklyn ena ika19 ni Seviteba, 1955. Ena ikarua ni siga, au cakacaka ena vanua ni dabani ivola e 117 Adams Street. Au vakayagataka tiko e dua na misini e dau biuti ira vata na ivola ya32 na tabana mera cula vata.\nTekivu veiqaravi e Peceli e Brooklyn niu se qai yabaki 17\nNi oti e dua na vula e keri, au lesi sara ena Tabana ni Mekesini niu kila na taipa. Na gauna qori era dau tabaka na tacida na nodra itikotiko o ira na via vakaikere ena Vale ni Vakatawa kei na Yadra! ena dua na papa metali e vakamatanivola. Oti tale e vica na macawa, au lesi ena tabana e qarava na veikauyaki ni ivola. A ovasia tiko kina o Klaus Jensen, qai taroga keu makutu na tomana na draiva ena kauta tiko na kateni ivola ina wavu me vakau i vanuatani. So tale ga na ibinibini mekesini me kau ina positovesi me lai vakau ina ivavakoso kece e Merika. E kaya o Brother Jensen ni ganiti au na cakacaka kaukaua. Au lila, e 57 ga na kilokaramu na kequ bi. Na noqu dau lako tiko va qori ena wavu kei na positovesi e kaukaua kina na yagoqu. E kila vinaka sara ga o Brother Jensen ni na yaga dina vei au!\nE dau vakalewena tale ga na Tabana ni Mekesini na ota ni ivola ni ivavakoso. Au vulica kina na duidui vosa e taba ena noda mekesini e Brooklyn qai vakau e veiyasa i vuravura. Au qai rogoci ira vakadua na duidui vosa qori, au marau ga ni sa vakau tiko e veivanua yawa sara e vica vata na udolu na mekesini. Ia au sega ni kila niu qai sikova e levu na vanua qori ena veiyabaki e muri.\nKei Robert Wallen, Charles Molohan, vaka kina o Don Adams\nAu lesi ena 1961 meu veiqaravi ena tabana e qarava na ilavo, e kena ovasia o Grant Suiter. Ni oti e vica na yabaki e kacivi au ina nona rumu o Nathan Knorr, e liutaka tiko na noda cakacaka e vuravura raraba ena gauna ya. E vakamacalataka ni na tiko ena dua na Vuli ni Qase me dua na vula na tacida erau cakacaka vata, oti ya sa na lai veiqaravi ena Tabana e Qarava na Cakacaka. E kerei gona meu sosomitaki koya, me keirau cakacaka vata kei Don Adams. Au sega ni namaka qori, ni o Don ga a vakadonuya noqu ivola ni kere cakacaka e Peceli ena soqo ni tikina ni 1955. Rau cakacaka tale ga kina o Robert Wallen kei Charles Molohan. Keitou cakacaka vata na le va qo me sivia na 50 na yabaki. Au kalougata ni cakacaka vata kei ira na tacida matua qo!—Same 133:1.\nNa imatai ni noqu veisiko e Venezuela, ena 1970\nTekivu ena 1970, au lesi meu lako ena vica na macawa e veiyadua se rua na yabaki meu sikova e vica vata na valenivolavola ni tabana ni Watch Tower Society, dau kilai me veisiko ni ivakatawa ni dua na iwase kei vuravura. E okati kina nodra sikovi na lewe ni vuvale e Peceli e veiyasa i vuravura kei ira na daukaulotu, veivakauqeti vakayalo, dikevi tale ga na itukutuku ni valenivolavola ni tabana. Au marautaka niu sotavi ira na vuli oti e Kiliati era se veiqaravi tiko ga ena yalodina ena nodra ilesilesi e vanuatani! Au kalougata qai marau niu sikova e sivia na 90 na vanua ena cakacaka qori.\nKa ni marau na sikovi ira na mataveitacini ena sivia na 90 na vanua!\nDUA NOQU ITOKANI YALODINA\nEra lesi na vuvale kece e Peceli ina ivavakoso era tiko e Niu Yoka. Na kena au lesi kina e tiko ena Bronx. E tubu na kedra iwiliwili ena imatai ni ivavakoso qo, mani wase. Qori na ivavakoso na Upper Bronx, au lewena tiko.\nEna lomaloma ni yabaki 1960, dua na vuvale iVakadinadina mai Latvia ratou tiko ena ceva ni Bronx, ratou lai lewena tale ga yani na ivavakoso qori. E ulumatua ena vuvale qori e dua na goneyalewa o Livija, e painia tudei ni biu vuli ga. Ni oti e vica na vula, e toki e Massachusetts me veiqaravi ena vanua e vinakati kina vakalevu na veivuke. Au dau vola vua na toso ni ivavakoso, vola lesu mai o koya na vuavuaivinaka ni nona cakacaka vakaitalatala e Boston.\nNi oti ga e vica na yabaki e lesi me painia lavotaki. E vinakata me vakarabailevutaka nona cakacaka vei Jiova, mani vakalewe fomu sara me veiqaravi e Peceli, qai sureti ena 1971. Vaka ga me veivakamuai tiko mai o Jiova! Keirau vakamau gona ena ika27 ni Okotova, 1973, keirau kalougata ni vunau ena neirau vakamau o Brother Knorr. E kaya na Vosa Vakaibalebale 18:22: “O koya e kunea na yalewa vinaka me watina, e kunea na ka vinaka, e lomani koya o Jiova.” Sa sivia qo e 40 na yabaki na neirau veiqaravi kei Livija e Peceli. Keirau se veiqaravi tiko ga ena ivavakoso ena vanua lelevu ena Bronx.\nCAKACAKA VATA KEI IRA NA TACI JISU\nE ka talei dina na cakacaka vata kei Brother Knorr. E turaga daucakacaka ena vunautaki ni ka dina, e taleitaki ira tale ga na daukaulotu e veiyasa i vuravura. Levu vei ira era imatai ni iVakadinadina ena vanua era lesi kina. E rarawataki ni tauvi kenisa o Brother Knorr ena 1976. Dua na gauna ni sa davo toka ga ena nona loga, e kerea meu wilika vua eso na ka sa vakarautaki tu me taba. E kerea tale ga me mai rogoca na ka e wiliki o Frederick Franz. Au qai kila ni sa buawa tiko na mata i Brother Franz, levu gona na gauna sa dau wiliwili tiko vua o Brother Knorr.\nVeisiko tiko e Togo ena 1977 kei rau na Sydlik, o Daniel kei Marina\nE mate o Brother Knorr ena 1977, ia era lomavakacegu na kilai koya kei ira na dau lomani koya ni vakacavara vinaka ena yalodina na nona ilesilesi e vuravura. (Vkta. 2:10) E liutaka sara na cakacaka o Brother Franz.\nAu qai vunivola i Milton Henschel, sa vicasagavulu na yabaki nona cakacaka vata tu kei Brother Knorr. E tukuna vei au o Brother Henschel meu dau vukei Brother Franz ena ka kece e vinakata. Au wilika gona vua ena levu na gauna na ulutaga ni bera ni taba. E dau nanuma vinaka o Brother Franz e levu na ka, dau vakarorogo vinaka tale ga ni caka tiko na wiliwili. Au marautaka noqu vukei koya tiko me yacova ni vakaotia nona veiqaravi e vuravura ena Tiseba 1992!\nVanua au cakacaka tiko kina e 124 Columbia Heights, me vicasagavulu na yabaki\nToso totolo sara na 61 na yabaki noqu veiqaravi e Peceli. Rau yalodina tiko ga vei Jiova na noqu itubutubu me yacova na nodrau takali, au vakanamata meu kidavaki rau tale ena vuravura vou. (Joni 5:28, 29) E sega ni dua na ka ena vuravura qo me vakatauvatani kei na noda cakacaka kei ira na tacida yalodina ena vukudra na tamata ni Kalou e vuravura. Ena veiyabaki keirau veiqaravi tu kina vakatabakidua kei Livija, keirau rawa ni tukuna ni neirau “koro kaukaua na marau e solia o Jiova.”—Niem 8:10.\nE tiko kece na keda yaga ena isoqosoqo i Jiova, kei na kena vakatetei tiko ga na ka dina ni Matanitu. E ka dokai, e marautaki tale ga na cakacaka vata kei ira na mataveitacini era dei qai yalodina ena vica vata na yabaki. Levu na lumuti keimami cakacaka vata era sa sega ni tiko qo e vuravura. Ia au vakavinavinakataka noqu cakacaka vata kei ira era yalodina ni qaravi Jiova.\niMeli iMeli Au Kalougata Niu Cakacaka kei Ira na Tacida Matua


Vakabauta, Yaloqaqa, Vakacegu: Dua na iTukutuku Vei Ira na iTubutubu Dua - Mai Vei Elder David S. Baxter\nVakabauta, Yaloqaqa, Vakacegu: Dua na iTukutuku Vei Ira na iTubutubu Dua\nMai Vei Elder David S. Baxter\nO ni segata tiko mo ni susugi ira cake na luvemuni ena buladodonu kei na dina, ena nomuni kila tiko ni dina ga ni o ni na sega ni veisautaka rawa na veika sa sivi yani, ia e rawa ni o ni taracake na veisiga ni mataka.\nNa noqu itukutuku e baleti ira na itubutubu dua ena Lotu, ka iwiliwili levu vei ira ka ra tina sega ni vakawati—Oi kemuni na marama yaloqaqa, mai na veiituvaki duidui ni bula, o ni sa mai veisusu tiko vei ira nomuni gone ka cicivaka tiko vakataki kemuni na nomuni vuvale. O ni yada voli beka se o ni sa sere. O ni sotava tiko beka na bolebole ni bula vakaitubutubu dua ena dua beka na gole cala ena taudaku ni vakamau, ia ko ni sa tiko oqo ena loma ni kosipeli, ena nomuni sa veisautaka na nomuni bula. Ni kalougata ni o ni dau levea tiko na veitokani e dau vakacacana na ivalavala dodonu kei na bula vakatisaipeli. Sa rui levu na kena revurevu ca ena yaco mai vei keda.\nE dina ni so beka na gauna o ni dau taroga kina, a cava e yaco kina vei au? ia mai na dredre ni bula, eda na tubu kina ki na bula vakalou ka ni dau tarai cake na noda ivakarau ni bula mai na veika dredre duadua, eda dau sotava, ni toso tiko na noda bula ena gauna vata e rokova tiko kina na Kalou na galala ni tamata. Me vaka e tukuna o Elder Neal A. Maxwell, eda na sega ni rawa ni vakasotara vata kece se rawata na kena isoqoni baleta ni “sega ni tiko vei keda na naba kece sara.”1\nSe cava ga na ituvaki ni bula se na vuna era yaco kina, o ni sa rui vakasakiti. Ena veisiga yadua o ni sotava tiko na dredre ni bula, ena nomuni cakava tiko na cakacaka e dodonu me rau cakava e le rua ia o ni sa cakava duadua voli. O ni tama ka tina talega. O ni cicivaka tiko na nomuni matavuvale, vakatawa na nomuni matavuvale, ena so na gauna ni dau taqei dredre me rawa na veika ni bula, ka veivakurabuitaki na nomuni dau kunea na sala mo ni veiqaravi kina ena Lotu ena veiitavi bibi eso. O ni susugi ira cake na luvemuni. O ni dau tagi ka masu vata kei ira ka masulaki ira. O ni vinakata na veika vinaka duadua ena vukudra ia o ni dau leqataka e veibogi de sega tiko ni se rauta na nomuni vinaka duadua.\nAu sega ni vinakata meu tukuni au vakasivia, o au na vua ni dua na vuvale vakaoqori. Ena vuqa na veiyabaki ni bula vagone kei na itabagone a susugi keitou cake duadua ga na tinai keitou ena ituvaki ni bula dravudravua. Sa dau lewai vakamatau sara na ilavo. A vosota o koya na galili e loma, ka dau gadreva vakalevu ena so na gauna me tokoni ka vakaitokani. Ia ena loma ni veika kece oqori, e dua na ka dokai baleta na tinaqu, e dua na ivurevure vakaitamera ni gugumatua kei na ivakarau ni bula tudei vaka-Sikote.\nE vakavinavinakataki vakalevu, ni a qai vakalougatataki vakalevu cake na nona veiyabaki e muri mai na kena itekivu. A qai vakawatitaka e dua e qai curuvou mai, e dua na dawai; erau a vauci vata ena Valetabu mai Lodoni e Igiladi ka rau a qai veiqaravi kina vakalekaleka vakaliganicakacaka tabu. Erau a qai tiko vata me voleka ni dua na ikava ni senijiuri—ena marau, vakacegu, ka sautu me yacova ni rau qai takali yani mai na bula oqo.\nE vuqa vei kemuni na marama vinaka ena Lotu e vuravura raraba era sotava tu na ituvaki vata oqori ko ni vakaraitaka na ivakarau ni igu vata oqori ena veiyabaki veitaravi.\nOqo e sega ni ka o ni vakanuinui kina se nakita, o ni masulaka se namaka, ena nomuni tekivu mai ena veiyabaki sa oti. Na nomuni ilakolako ena bula era sotavi kina na sukusukura, na gole tani, na vakatikitiki, kei na veigoleyaki, vakavuqa ni vua ni bula ena dua na vuravura lutu ka nakiti me vanua meda mai vakadinadinataki keda ka vakatovolei kina.\nIa, o ni segata tiko mo ni susugi ira cake na luvemuni ena buladodonu kei na dina, ena nomuni kila tiko ni dina ga ni o ni na sega ni veisautaka rawa na veika sa sivi yani, ia e rawa ni o ni taracake na veisiga ni mataka. Ena loma ni ilakolako o ni na rawata na veivakalougatataki me kena isau, kevaka sara mada ga era sega ni se matata tu vakasigalevu.\nEna nona veivuke na Kalou,mo ni kakua ni rerevaka na veisiga ni mataka. Era na tubu cake na luvemuni ka vakatokai kemuni mo ni sa kalougata, ka ni na dau vakacaucautaki ena veika yadua era rawata.\nNi yalovinaka ka kakua sara ni nanuma ni o ni ikarua ni ivakatagedegede ni lewe ni Lotu, ka lailai sobu na nomuni dodonu ki na veivakalougatataki ni Turaga mai vei ira tale eso. Ena matanitu ni Kalou e sega ni dua na ikarua ni kalasi ni lewenivanua.\nKeimami nuitaka ena nomuni dau lakova na soqoni eso ka raica na veimatavuvale taucoko ka mamarau se ni o ni rogoca e dua ni tukuna na veika talei me baleta na matavuvale, o ni na marautaka ni o ni lewena e dua na lotu ka vakanamata ki na matavuvale ka vakavuvulitaka na kena itavi bibi ena nona ituvatuva ni marau na Tamada Vakalomalagi ena vukudra na Luvena; ena loma ni veika rerevaki kei na vakawaleni ni bula savasava e vuravura, sa tu vei keda na ivunau, na dodonu, na cakacakatabu vakalotu kei na veiyalayalati ka tu kina na inuinui vinaka duadua ni vuravura, ka oka kina na nodra bula marau na luvemuni ena veisiga ni mataka kei na matavuvale era na tauyavutaka.\nEna soqoni raraba ni iSoqosoqo ni Veivukei ni Sepiteba 2006, a tukuna kina o Peresitedi Gordon B. Hinckley na ka a wasea e dua na tina sa veisere oti ka tinadratou e vitu na gone ka tiko na nodratou yabaki ni bula ena gauna o ya mai na 7 ki na 16. A takosova na gaunisala me solia e dua na ka vei koya erau tiko veivolekati. E kaya o koya:\n“Niu vuki meu lesu ki vale, au raica ni sa rarama levu tu na noqu vale. Au rawa ni rogoca na voqa ni domodratou na luvequ ena noqu curu mai katuba ena vica na miniti sa oti. Eratou kaya tiko mai: ‘Na, na cava na ivakayakavi?’ ‘E rawa ni o kauti au ki na valenivola?’ ‘Au vinakata eso na pepa kabi ena bogi nikua.’ Ena oca kei na yaluma, au raica yani na vale o ya ka raica ni waqa tu na cina ena kena veirumu yadua. Au vakasamataki ira na gone era waraki au tu mai kina meu sotava na nodra gagadre. Au vakila na bi ni noqu icolacola kau sa sega ni rawa ni colata.\n“Au nanuma noqu rai yani ena mata tagitagi ki lomalagi, kau kaya, ‘Isa Tamaqu au sa na sega ni rawata ena bogi nikua. Au sa rui oca vakalevu. Au sega ni rawa ni sotava. Au sega ni rawa ni lako i vale ka laki qaravi iratou duadua na gone o ya. E rawa beka niu lako yani vei Kemuni ka laki tiko vata kei Kemuni me dua ga na bogi? …’\n“Au sega ni rogoca dina na vosa e saumi mai kina, ia au rogoca ena noqu vakasama. Na kena isau e vakaoqo: ‘Sega, noqu ka lailai, e sega ni rawa ni o lako mai vei au oqo. … Ia e rawa niu lako yani vei iko.’”2\nVinaka vakalevu kemuni na marama, ena veika kece o ni sa cakava tiko mo ni susuga cake kina na nomuni matavuvale ka maroroya tiko e dua na vuvale dau veilomani ka tu kina na vinaka, sautu kei na veimadigi.\nE dina ni o ni dau galili vakavuqa, na dina ni o ni sega vakadua ni tu duadua ga. Ni o ni toso ki liu ena vosota kei na vakabauta, ena toso vata kei kemuni o koya na Dauveivakarautaki; ena solia mai ko lomalagi na nona veivakalougatataki e gadrevi.\nEna veisau na nomuni ivakarau ni rai kei na nomuni raica na bula, ena nomuni sega ni biuti kemuni sobu, ka rai cake.\nE vuqa vei kemuni o ni sa raica rawa na dina cecere, e dau vakayacora na veisau ena nomuni bula, ena nomuni laveti ira cake na tani, sa mamada cake kina na nomuni icolacola. E dina beka ni na sega ni veisau na ituvaki ni bula, sa veisau na ivakarau ni nomuni rai. Sa rawa ni o ni sotava na nomuni veivakatovolei ena yalo ni veiciqomi, ena yalovosota, kei na vakavinavinaka titobu cake ena veika e tu vei kemuni, ka sega ni tagica tikoga na veika e sega vei kemuni.\nO ni sa raica rawa ni gauna eda segata kina meda dodoka yani na ligada ni veivakacegui vei ira era rarawa tu, eda na kunea na vakacegu levu; ena “vuabale na mequ bilo” (Same 23:5).\nMai na bula dodonu, ena rawa kina vei kemuni kei ira na luvemuni ena dua na siga mo ni marautaka na veivakalougatataki ni o ni tiki ni dua na matavuvale taucoko ka tawamudu.\nKemuni na lewenilotu kei na veiliutaki, e tu beka eso tale na ka e rawa ni da cakava meda tokoni ira kina na veimatavuvale itubutubu dua ka sega ni veivakalewai se vakacacani ira? E rawa beka ni o ni dauveivakauqeti vei ira na itabagone ena veimatavuvale oqori, vakauasivi na kena vakarautaki vei ira na cauravou na ivakaraitaki ni veika era dau cakava na turaga vinaka kei na ivakarau ni nodra bula? Ni yali kina na tama, o ni sa vakaraitaka tiko beka na ivalavala e ganita me vakatotomuri?\nIa e dina sara, era tu talega eso na matavuvale ka kena itubutubu duadua ga na tama. Kemuni na taciqu, keimami masulaki kemuni talega ka vakacaucautaki kemuni. Sa baleti kemuni talega na itukutuku oqo.\nKemuni na itubutubu dua, au vakadinadinataka ena nomuni solia na nomuni vinaka duadua ena veika dredre duadua ni bula vakatamata oqo, ena matadredredre vei kemuni ko lomalagi. E dina sara ni o ni sega ni tu duadua ga. Laiva me vakararamataka na nomuni bula ena gauna oqo na kaukauwa veisereki ni loloma i Jisu Karisito ka vakasinaiti kemuni ena inuinui ni yalayala tawamudu. Yaloqaqa. Vakabauta ka vakanuinui. Raica na gauna oqo ena yaloqaqa ka vakanamata ki na veisiga ni mataka ena yalodei. Ena yaca i Jisu Karisito, emeni.\n1. Neal A. Maxwell, Notwithstanding My Weakness (1981), 68. 2. Ena Gordon B. Hinckley, “Ena Liga ni Nona Loloma,” Liaona, Nove. 2006, 117. Kena sa otiKena e tarava


Kauti - Wikipedia\nNa veilakoyaki se veilakoyaki sa ikoya na toso ni tamata, manumanu kei iyaya mai na dua tale na vanua ki na dua tale. Ena dua tale na kena itukutukuni, na cakacaka ni kauti e vakamacalataki me dua na ivakarau ni ituvatuva se dua na ka mai na dua na tikina A ki na dua tikina B. veimataqali ni kauti oka kina na cegu, vauna, wai, keveli, pipeline kei kena loma. E rawa ni wasei na lomanibai ki na infrastructure, vakamotoka kei cakacaka. Na kauti ena yaco me ra volitaka na tamata, ka sa yaga sara ki na kena vakatorocaketaki na momani.\nKauti infrastructure e lewena na installations tudei, oka kina na sala, soveataki, sala ni cagi, sala ni wai, ikelimusu, bitu vakatagi, kei terminal me vaka na rara waqavuka, soveataki siteseni, siteseni ni basi, veikauyaki, lori terminals, lomaloma depots kei waiwaqa. Na Terminals e rawa ni vakayagataki ruarua me baleta na interchange ni pasidia kei na kako kei na kena maroroi.\nNa lori e lako tiko ena veitaratara oqo e rawa ni oka kina na motoka, basikeli, basi, sitima, lori, elikoputa, waiqaseqase, lomaqaseqase kei waqavuka.\nNa cakacaka e vakayacori ena sala e dau cicivaki kina na lori, kei na iwalewale ni kena tuvanaki na inaki oqo, oka kina na ni vakailavotaki ni, legalities, kei na lawatu. Ena kauti, na cakacaka kei na vakadeitaka itaukeiwaqa ni infrastructure e rawa ni dua na tamata raraba se vakaitaukei, ka vakatau ena vanua kei na kena ivakarau.\nNa pasidia kauti e rawa ni pasidia, ka daunitalevoni kina na kena vakarautaki na veiqaravi, se na kena vakaitaukei. Na freight kauti sa yaco me vakanamata ki na containerization, e dina ga ni umauma kauti e vakayagataki ena veika lelevu ni iyaya kaukauwa. Na kauti e vakayacora e dua na tiki bibi ni tubu vakailavo kei vuravuratarai, ia e levu na ka e vakavuna na cegu dukadukali kei vakayagataki ni vanua lelevu. Ena gauna e dau subsidize tu kina na veimatanitu, na ituvatuva vinaka ni kauti sa ka bibi sara me caka kina na gaunisala taurivaki kei beci cakacaka kurabui.\nRetrieved from "https://fj.wikipedia.org/w/index.php?title=Kauti&oldid=31891"\nThis page was last edited on 7 Janueri 2020, at 15:07.


Vakacava Keu Vakasagai ena Internet? | Ra Taroga na iTabagone\nWILIKA ENA VOSA Afrikaans Albanian Amharic Arabic Arabic (Lebanon) Armenian Azerbaijani Bislama Brazilian Sign Language Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitumbuka Croatian Czech Danish Dutch English Estonian Faroese Finnish French Georgian German Greek Haitian Creole Hausa Hebrew Hiligaynon Hungarian Iban Iloko Indonesian Italian Japanese Kazakh Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Moore Myanmar Ndebele (Zimbabwe) Norwegian Oromo Pangasinan Persian Polish Portuguese (Brazil) Portuguese (Portugal) Romanian Russian Russian Sign Language Samoan Serbian (Cyrillic) Serbian (Roman) Shona Sinhala Slovak Slovenian Spanish Swahili Swedish Tagalog Tatar Thai Tigrinya Tiv Turkish Ukrainian Uzbek Uzbek (Roman) Vietnamese Xhosa Yoruba Zulu vakaViti\nNa Internet e vakarawarawataka na veivakasagai. E kaya na ivola na CyberSafe: “E vakavuna mada ga mera cudrucudru na gone vinaka, ni na laurai na kedra roka dina ena itukutuku era biuta ena internet.”\nEso era na rairai taketetaki mera vakasagai ena internet. E okati kina o ira era dau galugalu qai mamadua, o ira va qori era dau raici tu mera duatani era beci tale ga.\nE vakarerevaki ke o vakasagai ena internet. Ena rawa ni vakavuna mo galili qai lomabibi, eso mada ga era tini vakamatei ira kina.\nKena imatai, tarogi iko mada, ‘Vakacava e veivakasagai dina?’ E levu era dau tukuna eso na ka mosimosi, ia era sega ni nakita. Ke yaco qori, eda na rawa ni muria na ivakasala yaga ena iVolatabu:\n“Mo kua ni cudru totolo, ni . . . cudru “e ivakatakilakila ni lialia.”—Dauvunau 7:9, ivakamacala e ra.\nEna yasana adua, na veivakasagai e dusia ni dua e vakasagai iko se vakamadualaki iko, se vakarerei ira eso tale ena internet.\nKe o vakasagai ena internet, e bibi mo nanuma tiko: Na ka o cakava ni o vakasagai, ena rawa ni vakavinakataka se vakadredretaka na kemu ituvaki. Tovolea mada eso na vakatutu qo.\nKua ni kauai ena veivakasagai. E kaya na iVolatabu: “Na tamata kilaka e lewa vinaka na nona vosa, kei koya e yalomatua e yalomalua tiko ga.”—Vosa Vakaibalebale 17:27.\nQo na vuna e yaga kina na ivakasala qori, e vola o Nancy Willard ena nona ivola Cyberbullying and Cyberthreats: “E nodra inaki na dau veivakasagai mera vakararawataki ira na vakasagai. Ena gauna era rarawa kina na vakasagai, qori na gauna era na qai cakacaka kina na dau veivakasagai.”\nKena ilutua: Na ka vinaka duadua o rawa ni cakava oya mo kua ni sauma lesu na ka e caka vei iko.\nKua ni rawai mo veisausaumi. E kaya na iVolatabu: “Ni kua ni sauma na ca ena ca se na veivakasewasewani ena veivakasewasewani.”—1 Pita 3:9.\nQo na vuna e yaga kina na ivakasala qori: E kaya na ivola Cyber-Safe Kids, Cyber-Savvy Teens: “Na cudru e ivakaraitaki ni malumalumu, ena uqeta ga na veivakasagai.” Ena vakalevutaka ga na leqa sa tu rawa ena nomu saga mo sauma lesu na ka e caka vei iko.\nKena ilutua: Ena ikuri ga ni leqa na nomu via sauma lesu na ka e caka vei iko.\nSaga mo veisautaka na ituvaki. E kaya na iVolatabu: “Me kua ni rawai iko na ca.” (Roma 12:21) E tiko eso na ka o rawa ni cakava mo muduka kina na veivakasagai, qai sega ni veivakaleqai.\nYalana kece na itukutuku e dau vakauta mai o koya e veivakasagai. E kaya na ivola Mean Behind the Screen: “Ni o sega ni wilika, o na sega ni rarawa.”\nMaroroya kece na ivakadinadina, ke o sega mada ni bau wilika. Qori e okati kina na itukutuku e veivakayalolailaitaki, eso na itukutuku e ciqomi totolo, imeli, eso na ka era biu ena internet se mera raica eso tale, itukutuku e katoni, se so tale na sala ni veitaratara.\nVakauta vei koya e veivakasagai e dua na itukutuku dei me muduka na ka e cakava tiko. Me vaka na itukutuku qo:\n“Kua ni vakauta tale mai e dua na itukutuku.”\n“Kauta laivi na ka o biuta tu ena internet.”\n“Ke o sega ni yalana na ka o cakava, au na yalana o au.”\nVaqaqacotaka na ka o tutaka. Kauai ena ka o rawa ni cakava, sega ni ka o malumalumu kina. (2 Korinica 11:6) Me vakataki ira na dau veivakasagai, o ira na veivakasagai ena internet, era na taketetaki ira ga na malumalumu.\nTukuna vua e dua sa uabula. Vakaraitaka sara ga e liu vei rau na nomu itubutubu. O rawa tale ga ni ripotetaka vei ira era taukena na website nira vakayagataka tiko eso nodra tabana ni veiqaravi mera veivakasagai kina. Ke ituvaki dredre sara, dou rawa ni ripotetaka kei rau nomu itubutubu vei ira na vakailesilesi ni koronivuli, vei ira na ovisa, se na tabana ni lawa.\nKena ilutua: E tiko eso na ka o rawa ni cakava mo yalana kina se vakalailaitaka na veivakasagai e caka vei iko ena internet.\n“Ke o vakasagai ena internet qai ririkotaki kina nomu bula, e vinaka mo kua ni vakayagataka tale tiko na website qori. Yalana nomu veimaliwai kei koya e veivakasagai. E tiko na ka o rawa ni cakava mo gole tani mai ena ituvaki qori.”—Natalie.\n“Ke o vakasagai ena internet, tukuna vua e dua e qase cake. Kua ni maduataka ke o vakatokai ni o ‘malumalumu’ se ‘gonelailai.’ Na veivosaki qori e sega ni vakaibalebaletaki vei iko. E vinakati dina na sasaga mo rawa ni vosa kina ena doudou.”—Darius.\niMeli iMeli Vakacava Keu Vakasagai ena Internet?\nijwyp wase 73


Jeremaia 41 | iVolatabu ena Internet | Vakadewa ni Vuravura Vou\nVakamatei Kitalaia o Isimeli (1-10)\nDrovaki Joenani o Isimeli (11-18)\n41 Ena ikavitu ni vula e lako yani o Isimeli+ na luvei Necanaia na luvei Ilisama na kawa vakatui,* e dua vei ira na nona vakailesilesi liu na tui, kei na tini na tamata vei Kitalaia na luvei Eikami e Misipa.+ Nira kanavata tiko e Misipa 2 e qai tucake o Isimeli na luvei Necanaia kei na tini na tamata eratou tomani koya me ratou mokuti Kitalaia na luvei Eikami na luvei Safani ena iseleiwau. E mani vakamatei koya e lesia na tui Papiloni me lewa na vanua. 3 E mokuta tale ga o Isimeli na Jiu kece era tomani Kitalaia e Misipa, kei ira na sotia ni Kalitia era tiko e kea. 4 Ni oti e rua na siga nona vakamatei o Kitalaia, ni se sega ni dua e kila, 5 era lako mai e 80 na tamata mai Sikemi,+ mai Sailo,+ kei Samaria.+ E toro na kumidra, e dresudresulaki tu na nodra isulu, era tavatavalaki ira,+ ra qai taura tiko e ligadra na isoro kakana kei na drega boivinaka+ mera kauta ina vale i Jiova. 6 E mani biuti Misipa mai o Isimeli na luvei Necanaia me tavaki ira, e tagi ni lako tiko. Ni sotavi ira e kaya vei ira: “Meda lako vei Kitalaia na luvei Eikami.” 7 Ia nira yaco yani ena lomanikoro e vakamatei ira o Isimeli na luvei Necanaia kei ira na nona tamata qai biuti ira ena loma ni ikeliniwai. 8 Ia eratou kaya vei Isimeli na tini na tamata eratou maliwai ira tiko: “Mo kua ni vakamatei keitou ni vunitaki tu ena were na neitou witi, na varile, na waiwai, kei na denioni.” E mani sega ni vakamatei ratou kei na tacidratou o koya. 9 E biuta o Isimeli na yagodra na tamata e vakamatea ena dua na ikeliniwai levu e cakava o Tui Esa ena vuku i Tui Pasa e Isireli.+ Qo na ikeliniwai e vakasinaita kina o Isimeli na luvei Necanaia na yagodra na tamata e vakamatea. 10 E kauti ira vakavesu na vo ni lewe i Misipa+ o Isimeli, wili kina o ira na luvena yalewa na tui kei ira kece na vo e Misipa e lesia vei Kitalaia+ na luvei Eikami o Nipusaretani na iliuliu ni yadra me raici ira tiko. E kauti ira vakabobula o Isimeli na luvei Necanaia, e lako sara yani vei ira na Amoni.+ 11 Ni rogoca o Joenani+ na luvei Karea kei ira kece na iliuliu ni mataivalu era tomani koya na ka ca kece e vakayacora o Isimeli na luvei Necanaia, 12 era kauti ira kece na tamata mera lai valuti Isimeli na luvei Necanaia, era raici koya ena bati ni wai levu* e Kipioni. 13 Era marau vakalevu na tamata kece era tiko vata kei Isimeli nira raici Joenani na luvei Karea kei ira kece na iliuliu ni mataivalu era tomani koya. 14 Era vuki sara mera lesu vei Joenani na luvei Karia na tamata kece e kauta vakabobula o Isimeli mai Misipa.+ 15 Ia e drovaki Joenani o Isimeli na luvei Necanaia kei na walu na tamata me ratou lako vei ira na Amoni. 16 O Joenani na luvei Karea kei ira kece na iliuliu ni mataivalu era tomani koya era kauti ira na vo ni lewe i Misipa era vakabula mai vei Isimeli na luvei Necanaia, ni vakamatei Kitalaia+ oti na luvei Eikami. Era kauta lesu mai Kipioni na tamata, o ira na sotia, na yalewa, na gone, kei ira na vakailesilesi lelevu. 17 Era mani vakaicili ena burenivulagi nei Kimami volekati Peceliema,+ nira lako tiko mera yaco yani i Ijipita,+ 18 ena vukudra na Kalitia. Era rerevaki ira ni vakamatei Kitalaia na luvei Eikami o Isimeli na luvei Necanaia, a lesia na tui Papiloni me lewa na vanua.+\n^ Ipe., “luve ni matanitu.”\n^ Se rawa ni, “tobu levu.”


Vukei Ira na “Vakarau Tu Me Vinakata na Bula Tawamudu” — Watchtower LAIBRI ENA INTERNET\nkm 12/03 t. 8\nVukei Ira na “Vakarau Tu Me Vinakata na Bula Tawamudu”\nVeisikovi Lesu e Tauyavu Kina na Vuli iVolatabu\n1. Sa vakasoqoni cei tiko edaidai o Jiova?\n1 Na ivalavala ni tamata e sau ena vakatau tiko ena ka e tu e lomana. (Maciu 12:35) Na iVolatabu e tukuni koya e “tiko e lomana nai valu.” (Same 55:21) E so tale era tukuni nira “tamata daucudru.” (Vkai. 29:22) Ia, ena yasana adua era tiko o ira era “vakarau tu me vinakata na bula tawa mudu.” (Caka. 13:48) O ira vaka oqo e sa vakasoqoni ira tiko edaidai o Jiova. (Akeai 2:7) Eda na vukei ira vakacava mera mai sokaloutaki koya?\n2. Cava e vinakati meda cakava rawa kina na noda ilesilesi ni veivakatisaipelitaki?\n2 Gumatua ena Veisikovi Lesu: Eda na rawata vakavinaka na noda ilesilesi ni veivakatisaipelitaki nida raica vakabibi na veisikovi lesu. (Maciu 28:19, 20) Eda dau sikovi ira totolo na tataleitaki? Eda dau lesuvi ira kece era taura na ivola se o ira na taleitaka na itukutuku vinaka? Eda dau gu beka meda vukei ira mera tubu vakayalo? E dodonu meda vukei ira na tataleitaki kece ni vakatau tiko kina na nodra bula.\n3. Cava e dodonu meda cakava nida veivosaki oti kei na dua e tataleitaki?\n3 Ni se tiko ga ena nomu vakasama na nomudrau veivosaki kei na dua e tataleitaki, vola sara na yacana kei na nona itikotiko. Vola tale ga na veika drau veitalanoataka, na tikinivolatabu drau wilika, kei na ivola e taura. Oti oya, saga sara mo sikovi koya totolo.\n4. Rawa ni vuavuaivinaka vakacava na nomu veisikovi lesu?\n4 Veisikovi Lesu: Ni o veisikovi lesu tiko, e vinaka mo matadredredre se mamarau qai vakaraitaka votu ni o kauaitaki koya dina na itaukeinivale. Me rawarawa ga na ka o vakamacala kina, yavutaka vakaivolatabu. Vakarautaka e dua na ulutaga vakaivolatabu ena taleitaka, ni bera tale ga ni o tinia nomu ivakamacala tarogi koya ena dua na taro me qai saumi ena veisiko e tarava. E vinaka me kua ni veiletitaki na rai e sega ni vakaivolatabu i taukeinivale. Saga mo drau veivosakitaka ga vakaivolatabu na ka drau duavata kina.—Kolo. 4:6.\n5. Vakamacalataka nona sasaga e dua na painia kei na ka e qai yaco.\n5 E gadrevi na sasaga ena veisikovi lesu, ia ena tauci kina na ka vinaka. E nona isausau e dua na painia mai Japani me vakalevutaka na nona veisikovi lesu ena veivula. E volai ira kece na tamata a vosa kina ni vunau tiko e veivale, qai lesuvi ira tale ena loma ga ni vitu na siga. E vakarautaka vinaka sara na veika me na tukuna qai vakayacora nona itavi ena nona nuitaka na itukutuku e kauta tiko yani. Dua gona vei ira na veisikovi lesu vaka oqori a tekivuna rawa kina e dua na vuli iVolatabu qai kaya na tataleitaki oya: “Au dau sega tu ga ni via vakarorogo vei kemuni. Se qai imatai ni gauna oqo meu bau vakarorogo.” E vakalougatataki na painia oqo ena nona sasaga tiko ga vakayalololoma. Ni qai oti na vula sa ripotetaka kina e tini era vuli iVolatabu.\n6. Na cava meda gu kina ni lesuvi ira tiko ga na tataleitaki?\n6 E dau veisau tu ga na kedra ituvaki na tamata. (1 Kor. 7:31) So na gauna e sikovi vaka vica vata na itaukeinivale sa qai kune ni tiko e vale. Noda gumatua tiko ga ena veisikovi lesu eda sa vukei ira sara tiko ga na sa “vakarau tu me vinakata na bula tawamudu” mera muria na sala e basika ina bula.—Maciu 7:13, 14.


Tomani na cakacaka ni vakadidike kei na qivaqiva | Namosi Joint Venture\n$250,000 na ilavo ni veivuke ni vuli ni 2012 ki Namosi kei Waidina\nPublished by njvmedia at September 18, 2012\nE marautaka na kabani na Namosi Joint Venture (NJV) na nona veitokoni na Paraiminisita Commodore Josaia Voreqe Bainimarama, o ya na kena tomani tale na cakacaka ni vakadidike kei na qivaqiva ka vaka-kina na vakadikevi ni veika bula e Waisoi e Namosi, o ya na Waisoi Project Environment Impact Assessment (EIA).\n“E vaka-vinavinakataki Commodore Bainimarama kei ira na vakailesilesi vaka-matanitu na kabani na NJV, e na kena wali na nodra kauwai na veikoro kei na laurai ni sala ni cakacaka-vata kei na toso ki liu,” kaya o Greg Morris, na Manidia Liu ni Kabani e Viti.\nKaya o Morris, e marautaka talega na kabani na veiwekani e mai basika kei na Tikina Namosi Landowners Committee (TNLC), vakabibi e na biu vata ni tuvatuva ni vakacoko me qaravi e Namosi ka vakatokai na Namosi Rehabilitation Action Plan.\n“E na veiwekani oqo, sa mai buli cake kina e dua na veikilai kei na sala ni veivosaki me rau cakacaka vei-volekati sara kina,” kaya o Morris.\n“E na yavutaki eke e dua na veiwekani vei-volekati sara ka me tosoi kina ki liu na veika e rau duavata kina na kabani na NJV, kei TNLC e na vukudra na itaukei-ni-qele, kei na matanitu.”\nE marautaka vaka-kina na kabani na NJV, ni na tomani tale na cakacaka ni vakadidike se EIA, me vaka ni bibi sara na macala ni vakadidike o ya, me vukea na veikoro, matanitu kei na kabani na NJV, e na kena vakadeitaki se me caka na kelikeli mai Waisoi, e na dua na gaunisala ka ena taqomaki kina na veikabula e wavoliti keda, ka ciqomi talega mai vei ira na lewenivanua.


A Vosota na iTuvaki e Veivakayalolailaitaki | Vakabauta Dina\nA Vosota na iTuvaki e Veivakayalolailaitaki\n1. Na cava era lolosi kina ra qai tagi vakalevu na lewe i Sailo?\nE VAKILA o Samuela na nodra rarawa na lewe i Sailo. Era lolosi e levu ena vanua qo, o ira na marama kei na gone era tagicaka na itukutuku me baleti tamadra, watidra, na luvedra tagane, kei na ganedra era sa sega ni yaco bula i vale. Eda kila nodra mate e rauta ni 30,000 na sotia ni Isireli ena nodra vakadrukai vakaca sara ena ligadra na kai Filisitia ni oti ga na nodra mate na le 4,000 ena dua tale na ivalu.—1 Sam. 4:1, 2, 10.\n2, 3. Na cava soti na leqa e vakavu madua qai sega ni dokai tale kina o Sailo?\n2 Oya na itekitekivu ga ni leqa. Erau kauta tani na kato tabu ni veiyalayalati mai Sailo o Ofinai kei Finiasi na luvei Ilai na Bete Levu. Na kato qo e dau maroroi tu ena loqi tabu sara ni valeniveitavaki—qo na valenisoro laca—e vakatayaloyalotaka na nona tiko na Kalou. E ka vakalialia na nodra kauta na Kato ena ivalu nira nanuma me na taqomaki ira, mera qaqa tale ga kina. Ia era a kovea na Kato na kai Filisitia ra qai vakamatei Ofinai kei Finiasi.—1 Sam. 4:3-11.\n3 Ena veisenitiuri e dau rokovi na valeniveitavaki e Sailo ni tiko kina na Kato. Ia qo sa yali. Ni rogoca o Ilai sa yabaki 98 na ka e yaco, a bale vakanadaku ena nona idabedabe qai mate. Na vugona e dawai a vakasucu mate ena siga tiko ga oya. Ni se bera ni mate e kaya: “Sa qai takali vei ira na Isireli na nodrai ukuuku.” Io, sa veisau vakadua o Sailo.—1 Sam. 4:12-22.\n4. Na cava eda na vulica ena wase qo?\n4 Ena vosota vakacava na ituvaki veivakayalolailaitaki o Samuela? Vakacava, ena kaukaua nona vakabauta me vukea kina na matatamata sa sega ni vakadonui ira na Kalou se me taqomaki ira? Ena rairai vakatovolei na noda vakabauta ena so na gauna ni yacovi keda na leqa kei na yalolailai. Meda raica mada na ka eda rawa ni vulica ena ivakaraitaki i Samuela.\nE “Vakadeitaka na iValavala Dodonu”\n5, 6. Na cava e vakamacalataki ena iVolatabu me baleta na 20 na yabaki, na cava tale ga a cakava voli o Samuela ena gauna qori?\n5 Sa mai cegu toka na italanoa me baleti Samuela, sa tekivu vakamacalataki ena iVolatabu na veika me baleta na Kato tabu, e vakaraitaka na leqa e yacovi ira na kai Filisitia ena nodra kauta na Kato kei na nodra vakasaurarataki mera vakasuka. Ni qai tukuni Samuela tale na iVolatabu, sa oti toka e 20 na yabaki. (1 Sam. 7:2) Na cava a cakava voli ena loma ni gauna qori? Ena tukuna vei keda na iVolatabu.\nA vukei ira vakacava nona tamata o Samuela mera vosota na nodra lolosi kei na yalolailai?\n6 Eda kila ni bera ni tekivu na gauna oya, a ‘vosa tiko ga o Samuela vei ira kece na Isireli.’ (1 Sam. 4:1) Ni cava na gauna oya, e laurai ena kena itukutuku ni dau sikova o Samuela e tolu na siti e Isireli e veiyabaki, me walia na veileqaleqati kei na nona sauma na vakatataro. Oti e lesu ina nona vanua o Rama. (1 Sam. 7:15-17) E macala ni ogaoga sara o Samuela, e levu sara na ka me cakava ena loma ni 20 na yabaki.\nNi sega ni vakamacalataki Samuela na iVolatabu ena loma ni 20 na yabaki, eda kila ni ogaoga tiko ena qaravi Jiova\n7, 8. (a) Na itukutuku cava a vakasavuya o Samuela ni oti e 20 na yabaki nona cakacaka vagumatua? (b) Na cava era qai cakava na tamata ena ka e vakadeitaka vei ira o Samuela?\n7 E vakaleqa na nodra vakabauta na lewenivanua na nodrau ivalavala tawakilikili kei na veidabui na luvei Ilai. Kena irairai ni levu era lesu tale mera qaravi matakau. Ni oti gona e 20 na yabaki nona cakacaka vagumatua, a vakasavuya kina na itukutuku qo o Samuela: “Kevaka kemuni sa saumaki vei Jiova e na yalomuni taucoko, mo ni biuta na nodra kalou na kai tani kei Aseteroci mai na kemuni maliwa, ka vakarautaka na yalomuni vei Jiova, ka qaravi koya duaduaga; ena qai vakabulai kemuni ko koya mai na ligadra na kai Filisitia.”—1 Sam. 7:3.\n8 Era vakalolomataki na Isireli ena “ligadra na kai Filisitia.” Ni vakadrukai vakaca sara na mataivalu ni Isireli, sa ra qai caka nodra na kai Filisitia ena nodra vakararawataki na tamata ni Kalou. Ia e vakadeitaka vei ira na Isireli o Samuela ni na veisau ga qori ke ra lesu tale vei Jiova. Vakacava, era duavata kina? E marau o Samuela nira biuta na qaravi matakau ra qai “qaravi Jiova duaduaga.” A kaya o Samuela mera soqoni vata mai Misipa, na tauni e toka e veidelana ena vualiku kei Jerusalemi. Era soqoni vata mai, era lolo ra qai veivutunitaka na nodra dau qaravi matakau.—Wilika 1 Samuela 7:4-6.\nEra nanuma na kai Filisitia ni nodra soqoni vata na tamata i Jiova era sa veivutuni, e gauna vinaka sara ga mera vakararawataki kina\n9. Na gauna vinaka cava era raica na kai Filisitia, na cava era qai cakava na tamata ni Kalou ena gauna rerevaki qori?\n9 Nira rogoca na kai Filisitia na nodra soqoni vata e kea na Isireli, era nanuma ni gauna vinaka sara ga qori mera valuti kina. Era mani tala na nodra mataivalu i Misipa mera vakarusai ira na sokaloutaki Jiova. Sa dua na ka nodra rere na Isireli nira rogoca na leqa e vakarau yaco, ra qai kerei Samuela me masulaki ira. Qori sara ga na ka e cakava, e cabora tale ga e dua na isoro. Ena gauna ni soqo tabu qori, era lako mai kina i Misipa na mataivalu ni Filisitia. E mani rogoca o Jiova na masu i Samuela qai cudru vakalevu. “A sa ia na kurukuru vakadomoilevu vei ira na kai Filisitia ko Jiova e na siga ko ya.”—1 Sam. 7:7-10.\n10, 11. (a) Na cava e duatani kina na kurukuru e vakavuna o Jiova vei ira na sotia ni Filisitia? (b) Na cava a qai yaco ena ivalu e Misipa?\n10 Eda na kaya beka ni o ira na kai Filisitia era vaka na gonelalai mera vuni e daku i tinadra ena nodra rere nira rogoca na vadugu ni kurukuru? Sega, o ira qo na sotia yaloqaqa. Ia na vadugu ni kurukuru qo e ka vou vei ira. Vakacava, e vadugu mai na lomalagi karakarawa, qai kuruseta na veidelana na kena rorogo? Se mani cava e yaco, era rere qai veilecayaki na kai Filisitia. Qo sa vuki na uto, era sa na ravuti, sa na oti na nodra dau veivakalolomataki. Era vakamalumalumutaki ira na kai Filisitia na Isireli era tiko e Misipa, ra qai cemuri ira me vica na maile ina dua na vanua ena cevaira kei Jerusalemi.—1 Sam. 7:11.\n11 E dua na veisau levu vei ira na tamata ni Kalou na ivalu oya. Era malumalumu tiko ga na kai Filisitia ena gauna kece e lewa tiko kina o Samuela e Isireli. E vakalesui tale vei ira na tamata ni Kalou mera lewa na veisiti.—1 Sam. 7:13, 14.\n12. Na cava na ibalebale ni “vakadeitaka na ivalavala dodonu” o Samuela, na itovo cava soti e uqeti koya me cakava kina qori?\n12 A vola na yapositolo o Paula ena vica na senitiuri e muri, ni o Samuela e dua vei ira na dauveilewai yalodina kei na parofita e “vakadeitaka na ivalavala dodonu.” (Iper. 11:32, 33) Io, a veivuke sara ga o Samuela me caka tale na veika vinaka qai donu vua na Kalou. E vakadeitaka tiko ga na ivalavala dodonu ni dau waraki Jiova, e yalodina tale ga ni cakava nona itavi ni yaco sara mada ga na veika e veivakayalolailaitaki. E dau vakavinavinaka tale ga. Ni oti nodra qaqa mai Misipa, a vakaduria o Samuela e dua na vatu ni ivakananumi ena nona vukei ira na nona tamata o Jiova.—1 Sam. 7:12.\n13. (a) Na itovo cava ena vinakati vei keda ke da via vakadamurimuri Samuela? (b) Na gauna vinaka cava mo bulataka kina na itovo vakataki Samuela?\n13 O vinakata tale ga mo “vakadeitaka na ivalavala dodonu”? Ke vaka kina, mo vulica na nona dau vosota o Samuela, nona yalomalumalumu, kei na nona dau vakavinavinaka. (Wilika 1 Pita 5:6.) E vinakati beka na itovo qo vei keda kece? A yaga vei Samuela ni vulica qai bulataka na itovo qo ni se gone, ni a sotava na veika e veivakayalolailaitaki sara ni toso tiko nona bula.\n‘Erau sa Sega ni Muria na Luvemu na Nomu iValavala’\n14, 15. (a) Na cava e vakayalolailaitaki Samuela ni “sa qase”? (b) Vakacava, e tama dau vakawaletaka na ca me vakataki Ilai? Vakamacalataka.\n14 “Sa qase” o Samuela ni mai tomani tale na kena itukutuku. Erau sa cauravou na luvena o Joeli kei Epaia, qai nuitaki rau me rau vukei koya ena itavi ni dauveilewai. Ia ka ni rarawa ni a matewale nona vakanuinui. E dau dina qai yalododonu o Samuela, ia o rau na luvena erau vakayagataka nodrau itutu me rau rawaka, vaqumi, rau qai vakatanitaka na lewadodonu.—1 Sam. 8:1-3.\n15 Dua na siga era soqoni vata na qase ni Isireli mera lai vosakudrukudru vua na parofita sa kena turaga o Samuela. Era kaya: ‘Erau sa sega ni muria na luvemu na nomu ivalavala.’ (1 Sam. 8:4, 5) Vakacava, e kila tiko o Samuela na ka erau cakava? E sega ni tukuni qori ena kena ivolatukutuku. O Samuela e sega ni vakataki Ilai na tama e dau vakawaletaka na ka ca. A cudruvi Ilai o Jiova qai totogitaki koya ni sega ni vakadodonutaka nodrau cala na luvena, a rokovi rau vakalevu, sega ni Kalou. (1 Sam. 2:27-29) E sega vakadua ni raica na cala qori o Jiova vei Samuela.\nNa cava a sega ni yalolailai kina o Samuela ena nodrau itovo ca na luvena?\n16. Na cava era dau vakila na itubutubu ni talaidredre na luvedra, era na rairai vakacegui qai dusimaki vakacava na itubutubu ena ivakaraitaki i Samuela?\n16 E sega ni vakaraitaki ena kena itukutuku ni yalolailai o Samuela, madua, se me nuiqawaqawa ni sa kila na nodrau itovo ca na luvena. Na ituvaki oya era vakila tale ga e levu na itubutubu. Ena iotioti ni veisiga qo, sa takalevu na nodra talaidredre na gone nira veivakavulici na itubutubu, ra sega tale ga ni muria na nodra lewa. (Wilika 2 Timoci 3:1-5.) Koya gona, na ivakaraitaki i Samuela ena dusimaki ira qai vakacegui ira na itubutubu era vakila tiko na ituvaki veivakayalolailaitaki va ya. E sega ni vakalaiva o Samuela na ka erau cakava na luvena me veisautaka na ivakarau ni nona veiqaravi. Nanuma tiko, ke sega mada ga ni veiuqeti na vosa kei na veivakavulici vua na gone yalokaukaua, ena veiuqeti ga vakalevu na nodra ivakaraitaki na itubutubu. Me vakataki Samuela, e rawa tale ga vei ira na itubutubu mera vakamarautaki Jiova na Kalou, na Tamadra vakalomalagi.\n“Mo Lesia Mada Vei Keda e Dua na Tui”\n17. Na cava era tukuna vei Samuela na qase ni Isireli, e raica vakacava o koya?\n17 Erau sega ni vakasamataka na luvei Samuela na ca ni nodrau kocokoco kei na nodrau nanumi rau ga. Era kaya vei Samuela na qase ni Isireli: “Mo lesia mada vei keda e dua na tui me lewai keda me vakataki ira na veimatanitu kecega.” Vakacava, e raica o Samuela na vosa era tukuna oya nira beci koya? Sa vicasagavulu na yabaki na nona cakava tiko mai o Samuela na itavi ni dauveilewai e lesia vua o Jiova ena vukudra. Ia qo era sa vinakata e dua na tui me nodra dauveilewai, era sega ni vinakata e dua ga na parofita vakataki Samuela. O ira na veimatanitu tale eso e tiko na nodra tui, qo tale ga na ka era vinakata na Isireli! E raica vakacava o Samuela? Eda wilika, “sa ca vei Samuela na ka oqo.”—1 Sam. 8:5, 6.\n18. E vakacegui Samuela vakacava o Jiova, e vakaraitaka ga vakacava ni bibi na nodra cala na Isireli?\n18 Meda raica mada na ka e tukuna o Jiova ni masuti koya o Samuela ena ka e yaco qo: “Mo vakarorogo vei ira na tamata e na ka kecega era sa kaya vei iko: ni ra sa sega ga ni beci iko, sai au ga era sa beca, me’u kakua ni nodra tui koi au.” E vakacegui Samuela na vosa oya, ia e ca na ka era cakava ni beci kina na Kalou Kaukaua Duadua! A tukuna o Jiova vua na nona parofita me vakasalataki ira na Isireli ena ka ca era na sotava ke ra lesia e dua na nodra tui. Ni vakaroti ira o Samuela, era cikeva: “Segai; me dua na neimami tui.” Ni dau talairawarawa vua na Kalou, a lako o Samuela me lumuta na tui e digitaka o Jiova.—1 Sam. 8:7-19.\n19, 20. (a) E talairawarawa vakacava o Samuela ena veidusimaki i Jiova me lumuti Saula me tui kei Isireli? (b) E vukei ira tiko ga vakacava na tamata i Jiova o Samuela?\n19 A vakacava na talairawarawa nei Samuela? A cata qai cakava ena voraki? A rawai koya na yalolailai, se kadre e lomana na yaloca? Levu era na rairai cakava oya, ia sega ni o Samuela. A lumuti Saula qai ciqoma ni digitaki koya sara ga o Jiova. Na nona reguci Saula e vakaraitaka ni tokona qai doka na tui vou. E tukuna vei ira na Isireli: “Dou sa raici koya sa digitaka ko Jiova, ni sa sega e tautauvata kaya vei ira na tamata kecega, se segai?”—1 Sam. 10:1, 24.\n20 A sega ni dau raica o Samuela na malumalumu, e raica ga na veika e vinaka kina o koya e digitaka o Jiova. E bibi vei Samuela na nona yalododonu vua na Kalou, sega ni nodra rai na tamata veilecayaki. (1 Sam. 12:1-4) E yalodina tale ga ni cakava na nona ilesilesi ena nona vakasalataki ira na tamata ni Kalou me baleta na leqa vakayalo e yacovi ira, qai vakauqeti ira mera yalodina tiko ga vei Jiova. E tara na lomadra na nona ivakasala ra qai kerei koya me masu ena vukudra. A cavuta vei ira na vosa rogo vinaka qo: “Me’u kakua sara ni cala vei Jiova ni ka’u sa cegu ni masulaki kemuni: ia ka’u na vakavulici kemuni e nai valavala vinaka ka dodonu.”—1 Sam. 12:21-24.\nE uqeti keda na ivakaraitaki i Samuela me kua vakadua ni kadre i lomada na vuvu kei na lomaca\n21. E yaga vakacava na ivakaraitaki i Samuela ke o yalolailai ni lesi e dua tale ena dua na itavi dokai?\n21 O bau yalolailai ni lesi e dua tale ena dua na itavi dokai? E ka ni vuli vei keda na ivakaraitaki i Samuela meda kua ni laiva na vuvu se na yaloca me kadre e lomada. (Wilika Vosa Vakaibalebale 14:30.) E levu tu na cakacaka e yaga qai veivakacegui e lesia na Kalou vei ira yadua na nona tamata yalodina.\n“Sa na Bogi Vica Mada na Nomu Tagicaki Saula Tiko?”\n22. Na cava e donu kina nona raica o Samuela na veika e vinaka kina o Saula?\n22 E donu na nona raica o Samuela na veika e vinaka kina o Saula, e turaga vakasakiti. Ni balavu, totoka, yaloqaqa, e vuku, ni se qai tekivu e yalomalumalumu qai yalovinaka. (1 Sam. 10:22, 23, 27) Me ikuri ni nona itovo totoka, e tu tale ga vua na galala me vakatulewataka na ka me cakava ena nona bula. (Vkru. 30:19) Vakacava, a vakayagataka vakadodonu na isolisoli oya?\n23. Na itovo vinaka cava a yali eliu vei Saula, e dokadoka tiko ga vakacava?\n23 Ni dua e vakaitutu torocake, e ka ni rarawa ni dau yali eliu vua na yalomalumalumu. Sega ni dede sa dokadoka mai o Saula. A talaidredre ena ivakaro i Jiova a vakasavuya vua o Samuela. Ena dua na gauna a sega ni via wawa o Saula qai cabora na isoro e dodonu me cabora ga o Samuela. A mani vunauci koya vakaukaua o Samuela qai parofisaitaka ni na kau tani na veiliutaki vakatui mai na nona vuvale. A sega ni vuli ena cala e cakava, sa qai torocake ga na nona talaidredre.—1 Sam. 13:8, 9, 13, 14.\n24. (a) E talaidredre vakacava o Saula ni vala kei ira na Amalekaite? (b) Na cava e cakava o Saula ni vakadodonutaki, na cava qai vakataulewataka o Jiova?\n24 E kaya o Jiova vei Samuela me tukuna vei Saula me vala kei ira na Amalekaiti. E okati ena ivakaro i Jiova me vakamatei na tui ca o Ekaki. Ia a vakabulai Ekaki o Saula qai maroroya na itokinivalu e dodonu me vakarusai. Ni mai vunauci koya o Samuela, sa veisau vakalevu o Saula. A sega ni ciqoma na veivakadodonutaki, a via vakadonui koya ga, e vakaiulubale ena nona beitaki ira na nona tamata. A sega ni ciqoma o Saula na veivakadodonutaki ni ulubaletaka me na cabori eso na itokinivalu me isoro vei Jiova, a cavuta kina o Samuela na vosa kilai levu qo: “Raica, sa vinaka na talairawarawa, ka ca nai soro.” E vunauci Saula ena doudou o Samuela qai vakatakila na vakataulewa i Jiova: Ena kaliraki tani vei Saula na itutu vakatui qai soli vua e dua e vinaka cake. *—1 Sam. 15:1-33.\n25, 26. (a) Na cava e lolositaki Saula kina o Samuela, e qai vakadodonutaka vakacava ena yalololoma na nona parofita o Jiova? (b) Na cava e vulica o Samuela ni lako ena vale i Jese?\n25 A rarawataka dina o Samuela na nona talaidredre o Saula. Ena bogi a tagicaka vei Jiova na ka e yaco. E lolositaki koya o Samuela ni kila na taledi e tu vei Saula, na nona itovo vinaka, ia a vakanuinui matewale o Samuela. Sa veisau na turaga a kila eliu—sa yali na nona itovo vinaka qai saqati Jiova. A sega ni via raici Saula tale o Samuela. A vakadodonutaka ena yalololoma na rai i Samuela o Jiova ni kaya: “Sa na bogi vica mada na nomu tagicaki Saula tiko, ni ka’u sa biuti koya me kakua ni nodra tui na Isireli? mo vakasinaita mada na nomu tavaya e na waiwai, ka lako, au na talai iko vei Jese na kai Pecileema: ni’u sa kunea e dua vei ira na luvena me’u lesia me tui.”—1 Sam. 15:34, 35; 16:1.\n26 Na vakayacori ni inaki i Jiova e sega ni vakatau vei ira na tamata ivalavala ca, nira sega ni dau yalodina. Ke dua e tawayalodina, ena lesia e dua tale o Jiova me vakayacora na nona inaki. Sa mai oti na nona lolositaki Saula voli na kena turaga o Samuela. Ena veidusimaki i Jiova, a lako o Samuela ina vale nei Jese e Peceliema qai sotavi ratou kina e vica na luvena tagane musudonu. E tukuna o Jiova vei Samuela, mai na kena imatai, kua ni raica ga na irairai e sau. (Wilika 1 Samuela 16:7.) Sa qai sotavi koya e gone duadua o Samuela, ya o Tevita, o koya e digitaka o Jiova!\nE raica o Samuela ni sega ni dredre vei Jiova me walia na ituvaki e veivakayalolailaitaki, se veisautaka me ka ni veivakalougatataki\n27. (a) Na cava e kaukaua tiko ga kina na vakabauta i Samuela? (b) Na cava o nanuma me baleta na ivakaraitaki i Samuela?\n27 Ena iotioti ni yabaki ni nona bula, sa qai macala vakasigalevu vei Samuela na dodonu ni vakataulewa i Jiova me sosomitaki Saula o Tevita. Sa tekivu vuvutaki Tevita o Saula me via vakamatei koya, e saqati koya tale ga. Ia e laurai vei Tevita na itovo totoka—na yaloqaqa, yalododonu, vakabauta, kei na yalodina. Ni sa voleka ni cava na bula nei Samuela sa qai kaukaua ga na nona vakabauta. E raica ni sega ni dredre vei Jiova me walia na ituvaki e veivakayalolailaitaki, se veisautaka me ka ni veivakalougatataki. Ni qai takali o Samuela, sa biuta tu mai e dua na ivakaraitaki ni bula e yaga me muri ena vica vata na yabaki. Sa rauta mera lolositaka na Isireli na turaga yalodina qo! Ena vinaka gona mera taroga na dauveiqaravi i Jiova nikua, ‘Au na vakadamurimuria tale ga na vakabauta i Samuela?’\n^ para. 24 A qai vakamatei Ekaki ga o Samuela. E sega ni ganita na tui ca qo se nona vuvale me ratou lomani. Vica tale na senitiuri e muri, rairai e okati ena nona yatukawa o Ekaki o “Emani na luve i Ekaki,” a saga o koya me vakawabokotaki ira kece na tamata ni Kalou.—Esit. 8:3; raica na Wase 15 kei na 16 ni ivola qo.\nNa cava e cakava o Samuela ena leqa e yaco mai Sailo?\nE vosota vakacava o Samuela ni talaidredre o rau na luvena?\nA veisau vakacava na rai i Samuela ni yalolailai ena vuku i Tui Saula?\nO na vakadamurimuria vakacava na vakabauta i Samuela?\niMeli iMeli A Vosota na iTuvaki e Veivakayalolailaitaki\nSamuela—A Vosota na iTuvaki e Veivakayalolailaitaki


Epsilon Variant Archives - Nona Valenibula ni Vakatovotovo ni Valenibula oIni Street Street\nMe tekivu mai na Sepiteba 2021 voleka ni 70% of UCL patients who tested positive for COVID-19 had the Epsilon variant.\nEna veitikotiko e lailai kina na ivakarau ni curumi, vakabibi na veivanua vakaitikotiko e vakaiyalayala na vanua ni veiqaravi, the Epsilon variant could be even more damaging. Sa laurai tiko oqo e vuravura raraba ena veimatanitu dravudravua ka sega kina na icula ni itatarovi ni MAC-19’e sega ni rawa ni vakayagataki. Era kaya na kenadau ni tiko bulabula na kena revurevu ena veiyabaki sa bera mai.\n"Veika vakasaqaso," na vanua era taura kina na LEWE NI VAKAD-19 o ira era sa soli ira taucoko na wainimate, se dau laurai tu ga ena so na gauna, even with UCL, me vaka na SCL, ia kevaka sa tauvi mate e dua na tamata wainimate, e rawa ni ra vakadewataka na virus. (Sa tomana tikoga na KVK na kena dikevi na itukutuku ena kena rawa ni vakatetei na manumanu vuka o ira na tamata e sega tu na nodra ivakatakilakila.)\nThe most important thing you can do to protect yourself from Epsilon is to get fully vaccinated, era kaya na vuniwai. Ena gauna oqo, kena ibalebale kevaka e dua na wainimate e rua na ivakarau me vakataka o Vinaka se Moderna, me kena ivakaraitaki, sa dodonu mo cula ruarua ka qai waraka na gauna vakaturi me rua na macawa me rawa ni mana kina vakavinaka na dakai oqori.\nO ira na tamata taucoko era soli wainimate e rawa ni ra tauvi ira na tani, but the UCL also reports the amount of viral genetic material may decrease faster in vaccinated people—so, ena gauna era kune kina ni ra colata voli na manumanu ca vata ga ena ucudra kei na itilotilo me vaka ni ra tamata sega ni vesu, na vakadidike sa kunea talega ni rawa ni ra vakadewataka na manumanu vu ni manumanu me lailai sobu mai vei ira era sega ni wainimate.